Trupstatus og transfervinduet | Debat hos 3point.dk\nSkrevet af Welkro, 26. juli 2021\nHej alle, jeg ved godt at det er selvmord at stille spørgsmålstegn ved CVs dispositioner herinde, men jeg har nogle tanker alligevel,\nFørst og fremmest er det jo positivt at vi har en MASSE penge på bankkontoen efterhånden, og dem kan vi så bruge til at dække driftsunderskuddet uden transfers de næste par sæsoner. Og det kan jeg se er holdningen hos mange herinde at vi skal.\nPersonligt så jeg hellere at man investerede pengene i blandt andet transfers der forstærkede holdet. De forstærkninger kan dermed føre til bedre sportslige resultater, og dermed større placeringspenge, flere tilskuerindtægter, sponsorindtægter, højere spillerværdi og salgseksponering og ja, måske faktisk en mulighed for CL kvalifikation, som vil kaste yderligere +100 millioner af sig. Vi er jo i sidste ende en sportsklub der lever af de resultater der kommer på banen, ikke på hvor gode vi er til at spare penge op.\nLige nu er alle 4 faste startere fra målmand og forsvaret væk. Forsvaret er erstattet af en midtbane reserve, en forsvarsreserve og en spiller der var udlånt til Hobro sidste år.\nHvis Kabongo og Maxsø forsvinder, så har vi 16 spilleklare 1. holdsspillere i truppen, her 3 uger inden CL kval kampene!! Altså så har vi ikke nok til at fylde bænken med 1, holdsspillere. Så jeg gider ikke høre på CVs retorik om at transfervinduet er et marathon.\nVores mest kreative indslag i Jobbe er væk, og er ikke erstattet 1-1. Jeg ser personligt ikke Corlu som afløseren, og så er der ikke mange kreative kræfter til at fodre vores 2 angribere, hvilket var et tydeligt problem i går.\nDesuden har Uhre og Radosevic udløb næste sæson. Så de skal sælges eller forlænges. Det kan simpelthen ikke forsvares hvis endnu en topscorer forsvinder på en fri transfer, som med Pukki. Lumb har udløb til vinter, så det er jo ikke 1-2 spillere vi skal hente i dette vindue, hvis der skal være konkurrence på alle pladser.\nTrupstatus her og nu, er i min vurdering at vi ligger på den 5-7 bedste trup PT. Da flere af de andre hold godt kan forstærke sig her midt i transfervinduet.\nJeg kan se mange skriver at vi ikke skal lave panik transfers her og nu, men hellere vente. UNDSKYLD HVAD? Hvorfor er det at lave en transfer nu, en panik transfer?? Ingen spillerafgange, inklusiv Maxsø kommer som en stor overraskelse, og CV har haft et halvt år til at forberede dette transfervindue med forventede afgang fra alle de spillere der er væk nu!\nJeg forstår godt ideen om at vente til sidst i vinduet og det har CV gjort før med succes. Men det kommer også med en pris at vente. Jeg vil vove den påstand at det kostede os 2 point i søndags at vores trup er for tynd. Det kan sagtens koste i flere kampe, inkl CL kval. Så er det helt sikkert at det er mest rentabelt at vente til sidst i vinduet med transfers end at betale lidt mere for kvaliteten her og nu? Og står vi 4 dage før vinduet lukker og mangler 2 erstatninger i midterforsvarer, kan det så ikke også ende med en panik transfer?!\nMange herinde kan jeg se trækker på skulderne over at vi står med 2 kampe for at komme i CL. At det er ikke noget man skal satse lidt penge på, men i stedet for tænke mere langsigtet.\nCL bliver kun mere og mere lukket land for hold som Brøndby fremover, og jeg tror ikke at vi får større chance for CL de næste mange år. Vi kan stå med 2 kampe hvor vi har 25-35% chance for at gå videre (ikke med nuværende trup), men hvis vi investerede lidt i truppen. Så den chance skal da tages.Og det kan sagtens gøres uden at sætte økonomien over styr som man på ingen måde skal gøre! Vi har en indtjening som minimum på EL + transfers på 165 millioner hvis vi antager at Maxsø bliver solgt. Hvad ville der ske hvis vi investerede 30-40 millioner på nye spillere til førsteholdstruppen?! Det ville ikke smadre økonomien, og hvis vi ikke kommer i CL, så står vi så bare med en forstærket trup til SL og EL, som det hele også skriger på alligevel.\nOg skal vi ikke satse lidt på det nu? Hvad er ambitionen fremover for Brøndby, hvis det ikke er at komme i CL? Tænk på et boost det vil være for klubben at komme i CL. Spillermæssigt, sponsormæssigt, indtægtsmæssigt.. Det vil hæve klubben i mange år fremover. Så det er under AL KRITIK, at CV kun har brugt transfervinduet indtil videre på at svække truppen markant! Og at han er villig til at sælge denne gyldne mulighed for CL, for at have en masse penge i banken, og så spare lidt mønt til slut i transfervinduet på bekostning af sportslig succes!\nJeg ved godt at CV er urørlig, men her og nu i dette vindue har han ikke imponeret. Hvorfor er det at Brøndby på ingen måde kan hente spillere på nuværende tidspunkt, når AGF, Sønderjyske og andre godt kan hente?\nVi er freakin' danske mestre!! Vi skal som minimum spille EL, med en god mulighed for CL. Vi har Danmarks bedste hjemmebane med det bedste tilskuere, vi har penge på kistebunden i et marked hvor du kan hente kvalitet hvis du har lidt mønt, da mange klubber er økonomisk presset grundet corona krisen. Så NEJ, vi behøver ikke at gå tiggergang til sidst i vinduet og købe spillere til 500.000 kr, vi burde vi meget mere attraktive allerede nu, og kunne få god kvalitet, så vi ikke ryger dybere ned rent sportsligt. Vi burde skyde brystet frem og vise at vi stadigvæk er her, for det kan sagtens gøres og stadigvæk være ansvarligt indenfor vores økonomi, da det er vigtigt at vi ikke ender som i KASI tiden.\nMen en dygtig sportschef kan også godt hente spillere til +10 millioner, som så er en investering, der kan sælges for samme pris eller mere om nogle år. Det klarer de rigtigt fint i FCM.\nSå lige nu er jeg træt af den Von And mentalitet, da jeg netop var på stadion i går og så at det nu koster os på den sportslige del af forretningen, som trods alt er det som det hele handler om. Så jeg er ligeglad med hvor mange penge vi har i sparegrisen, hvis det betyder at vi skal tabe til point til Viborg og alle de andre. Når CV svækker truppen SÅ markant, så åbner man jo kun for kritik hvis det sportslige begynder at halte, og det er voldsomt naivt at tro at man kan fjerne halvdelen af startopstillingen og så bare køre videre med samme resultater.\nDet er selvfølgelig indlysende at vi skal forstærkes markant men indtil for nogle år siden brændte vi penge af på forstærkninger og strakte os med lønninger til dem vi ville have uden at vi vandt et eneste mesterskab eller bare snusede til et gruppespil. På transferfronten tror jeg bare ikke vi er i en position hvor vi har en stabil nok økonomi eller høj nok status til at vi Kan købe ind på forhånd eller i starten af vinduet som fc1 og fc2. Mht CV så er det for tidligt at dømme ham han har lige skabt et mesterhold med hans transferstrategi og diskussionen dengang var den samme der handlede den bare om top 6 i stedet for cl.\nAt en del af overskuddet er øremærket til faciliteter og Masterclass viser bare at klubben har indset at det er i de unge spillere pengene ligger og hvis vi i fremtiden kan sælge spillere for 50+ millioner går der jo ikke længe før vi er i en økonomisk situation hvor vi kan skrue op igen. Cl er hvor ondt det end gør at sige det ikke vigtigt i forhold til at klubben bliver bæredygtig i stedet for at bruge lidt ekstra på en lidt større chance for at kvalificere sig.\nmp80 26. juli 2021\n@sirtrip CV tillægges en alt for stor andel i det seneste mesterskab, det er spillerne og trænerne, der har opnået det. CV svækkede holdet, men NF og de øvrige trænere fik det optimale ud af truppen, samtidig med FCM og FCK præstvderde langt under, hvad man kunne forvente af dem.\n@mp80 Fc1 har brugt mange penge i dette vindue og de laller stadig rundt.\n@mp80 meget god sondring. Det er mere spillernes og trænernes mesterskab end CVs.\nDet er dog i høj grad CVs fortjeneste at vi er i bedre økonomisk stand nu end længe set. Selvom spillerne og trænerstab høj grad også kan tage æren for at bidrage til dette.\nK-man 27. juli 2021\n@mp80 Det er helt klart spillernes og trænernes fortjeneste. De præsterede helt fantastisk. Det kan der ingen tvivl herske om.\nMen hvorfor var dete Jobbe, Uhre og Frendrup gjorde det så godt hen over en hel sæson. Det var fordi der i vinteren 2020 blev truffet en beslutning om at sælge de bedste spillere fordi man nu vil følge den strategi der var lagt.\nAt sige at CV kun har en mindre andel i det mesterskab er decideret ubegavet. Havde Niels fået lov at bestemme var de spillere da aldrig blevet solgt. Det kan godt være at vi også havde vundet mesterskabet uden de samme roller til Jobbe, Uhre og Frendrup, men man ved det ikke.\nDet man ved er at vi vandt det mesterskab efter et strategisk valg, som CV har haft stor indflydelse på. Derfor har han en kæmpe andel i det mesterskab - slut.\nmarjan 26. juli 2021\nJeg er sådan set på linje med dig langt hen ad vejen.\nDet virker som rigtig dårlig planlægning at man mister nogle store rollemodeller som Maxsø og Jung uden at have noget klart. De to bør som minimum erstattes af en lignende profil, hvor der kan ligge en god mulighed for videresalg om et par år. Og som du skriver så skal man ikke være bange for at bruge nogle af Jobbe-Maxsø pengene. Det skal bare ikke være hovsa løsninger.\nJeg forestiller mig nu også at CV har fået input fra NF løbende om hvilke spillertyper han kan se indgå. Men det er så bare spørgsmålet om det er selve transfersummen, lønnen eller forventningen om tilbud fra andre klubber der gør at vi ikke kan få de spillere.\nMen jeg er enig i at vi egentlig bør se som minimum 3 spillere yderligere komme ind hvoraf gerne 2 skal kunne gå direkte ind på holdet.\nOg de spillere skulle jo gerne komme indenfor den næste uge hvis vi skal ha en chance i CL.\nWelkro 26. juli 2021\n@marjan vi er helt enige her. Jeg er bare bange for at de spillere ikke er på vej i den nærmeste fremtid.\nFaxes største fan 27. juli 2021\n@Welkro jeg tror heller ikke vi skal forvente indkøb der ændrer noget særligt inden CL kval, men jeg må altså også udfordre din tese om at vi kan smide 30-40 mio efter spillere her og nu, som kan styrke holdet både nu, men også langsigtet. Til sammenligning har GF netop smidt 11 mio for en 19årig højreback og PSE smed næsten 20 for Grabara. Det er i min optik hul i hovedet, og jeg ser hellere at vi sælger en mulig CL for at vi ikke brænder inde med dyrt indkøbt leverpostej, og i stedet handler stort ind de sidste 1-2 uger med spillere som forstærker os markant over de næste år.\nEr dog helt enig i at planlægningen af spillere med udløb ikke har været optimal, men hvad kan man gøre i tilfældene med Jung og Maxsø, som begge gerne ville videre, og skulle man sprænge banken for at holde på Hermanson, bare for at få lidt kontinuitet?\nFischer leder efter spilletid. Haha\nhvis vi henter fisher,stopper jeg som bif fan ,gennem 35 år han står personligt,for alt hvad der er mod rigtig Brønby ond,føj føj føj,så hellere en u 12 spiller\nBarca 26. juli 2021\nVelskrevet og god artikel, tak for den.\nDet kan blive dyrt at spare.....\nLad os nu se om der sker noget i denne uge...for der SKAL Jo snart ske noget, hvis vi vil have bare en lille chance for at kvalificere os til champ League!\nDer er ca. 3 uger til, og det nytter jo ikke at få spillere ind, en uge før!\nVi mangler i min optik kvalitet i sær i forsvaret og til den kreative midtbane!\nOg hvad gør NF hvis Rosted bliver skadet??\nDen 1/8 skal vi møde Vejle, og ugen efter FCK i parken....Vejle kampen bliver med den nuværende trup, mens FCK kampen nok også gør (med mindre vi får en ny spiller, de næste dage)\nVi kan altid tabe til FCK, men smider vi point mod Vejle, har vi fået en dårlig start på sæsonen....hvem siger vi kan hente de point senere?\n@Barca bemærk at FCerne har fået en lign start. På trods af at vi kun har to point er vi a point med FCK og kun et point efter FCM.\nIøvrigt er det vel et meget godt (omend lidt tyndt) eksempel på at dyrere spillere ikke pr automatik giver flere point\n@Barca tak og jeg kan høre at vi deler bekymringerne.\nJeg er helt enig i at det ikke nytter at få dem ind i en uge før. Et forsvar skal også spilles sammen, specielt når Maxsø ikke er der til at binde der hele sammen.\nRickyTan 26. juli 2021\nDer er så mange herinde der har fået angst over vores økonomi i årenes løb.\nDet her er underholdningsbranchen og det vil være fuldstændigt naivt at tro at man kan ligge i toppen med sortetal på bundlinjen år efter år.\nAt tro at man kan hive den ene knægt ind efter det anden fra Vestegnen og lave en Lindstrøm igen er utopi. Kommer med sjældne mellemrum.\nFCN og FCM laver penge på afrikanere og den vogn har vi ikke valgt at hoppe på.\nVores trup skal mikses med unge og rutinerede. Frygten er nok bare, at vi har mange vigtige kampe foran os, som vi bare pisser væk, for at der dukker et overskudslager op et sted sidst i vinduet.\nJoblar 26. juli 2021\nJeg er lidt bekymret for om det er ved at gå FCN i Brøndby, jeg er med på at de unge er der hvor man kan udvikle værdi, men kvaliteten skal være der og de skal have nogle erfarne spillere at læne sig op af. Igår stiller vi op med 6 spillere der er 22 år eller derunder, det er på grænsen til hvad jeg mener er forsvarligt hvis vi samtidig skal lave resultater. CV har primært hentet udviklingsspillere indtil videre eller meget ældre spillere som ikke kommer til at spille en rolle TM og Lumb. Endvidere kunne man vel påstå at de etablerede spillere han har hentet Maxsø, Rosted, Pavlo og Blas, er det vel kun Maxsø der har været en decideret succes’s (håber dog Blas kommer til at brænde ligaen af), men hverken Rosted eller Pavlo har jo gjort det fremragende. Så i optik mangler CV stadig at bevise sit værd hvad angår indkommende transfers.\nFuld fart frem 26. juli 2021\nJeg har svært ved at se at de ikke alle 4 har været en succes. Især hvis du ser på prisen for dem.\n@Fuld fart frem det må så være øjnene der ser :-)\nVi følger den strategi, der er lagt. Hvis ikke vi gjorde det, ville der ikke være mening i at have en strategi. Det er derfor vi har været utroværdige, nærmest til grin de tidligere år, fordi der blev sagt noget, og gjort noget helt andet. Strategien skal ikke ændres fordi vi har vundet et mesterskab, og fordi det lige i år falder heldigt ud med Europadeltagelse. Eller det synes jeg i hvert fald ikke den skal. I så fald vil vi være tilbage til 2018.\nMan kan så være uenig i strategien. Det er fair nok. Men det er sgu ikke CVs skyld.\nHvor har du oplysningen om at transferdeadline er om 4 dage? Jeg mener ikke dette er korrekt. Vinduet plejer at lukke omkring 1/9.\n@Christian Brøndbyman Vinduet lukker 01.-09. i Danmark og løber videre til 01.-10. i eksempelvis Rusland. Det stod i artiklerne angående eventuelt forestående salg af Maxsø i sidste uge.\nBortset fra det er jeg hundrede enig i dit indlæg. Det er direkte utroværdigt at melde ud man arbejder langsigtet og først havde forventet at skulle spille med om mesterskabet de første 3-5 år med den lagte strategi og så pludselig fravige den 100% og bruge løs af penge som vel ret beset stadig ikke er gået ind på kontoen.\nNej, lad os blive på sporet og investere pengene i vores eget lille gartneri så vi kan producere salgbare frugter og det vi skal hente må være de modne nedfaldsfrugter der er billigt til salg til sidst i vinduet.\n@Dansplast jeg tror at I skal læse strategien igennem en ekstra gang!\nDer står ingen steder at vi ikke kan investere i nye spillere, tværtimod er det en del af strategien:\nBrøndby IF skal udvikle både egne og tilknyttede fodboldspillere til et højt niveau, der sikrer både sportslig og økonomisk gevinst\nSå der står direkte at vi skal udvikle spillere som er tilknyttet, altså kommet udefra. Og vi helst ikke skal betale transfersum for spillere under 27, men det vil sige at vi godt kan købe forstærkninger under 27 og udvikle dem yderligere.\nDet vil også være tåbeligt at sætte en masse penge i banken, i stedet for at investere dem med henblik på profit.\n@Christian Brøndbyman Det er SÅ rigtigt! Hælder klart til at man følger strategien - alt andet er utroværdigt. Og CV er jo ansat til at eksekvere strategien, hvilket jeg synes han gør med sikker hånd. Omend jeg godt kan forstå, at flere fans tænker hvorfor ikke afvige og investere i succes her og nu. Men jeg synes faktisk at det er befriende, at man endelig er tro mod strategien. Det betyder ikke, at jeg føler mig 100% tryg. Men alt jeg kan gøre er at støtte på lægterne og i shoppen. Så må det briste eller bære.\nMeget enig i dit indlæg her. Jeg tror alle tænker tanken at nu har vi endelig fået nogle penge, og vi kan potentielt tjene endnu flere ved at satse på spillerindkøb. Jeg tror bare ikke på at det er vejen frem. Der skal selvfølgelig købes spillere, men det er mindst lige så vigtigt at få opbygget faciliteter til MC osv. Så er der bedre forudsætninger for at få en stabil indtjening som som er resultatuafhængig i fremtiden.\n@Siden jordvolden læs lige strategien igennem en ekstra gang så!\n@Welkro Nu var det jo Christian Brøndbyman’s indlæg jeg kommenterede på. Men har skam læst strategien og de justeringer til strategien der senere er tilføjet. Det er rigtigt, at der ikke står i strategien, at man ikke må købe spillere:):) Men der er nogle ret klare transfer-principper. Derudover er det altoverskyggende mantra i strategien “bæredygtigt”. Strategien giver naturligt nok pejlemærker for hvad man vil og selvfølgelig adresserer den ikke ALT det man ikke bør gøre. Pejlemærker såsom et økonomisk bæredygtigt BIF er retningsgivende. Som tidligere nævnt er der en række målepunkter, som bl.a. transferprincipper og antal MC spillere mv. Alle mål bliver naturligvis ikke indfriet “bare fordi” man har formuleret en strategi. Igen retningsgivende!! Nu arbejder jeg til dagligt med strategi og ikke mindst strategieksekvering. Så kan du ikke lige guide mig i den retning af strategien, som du synes jeg bør læse igen? Siger ikke at jeg er altvidende\n@Siden jordvolden jeg er selv glad for ordet bæredygtig.\nMen meget groft sagt kan det også være bæredygtigt at købe en spiller til 100 millioner og sælge ham til 101 millioner! Så for mig er bæredygtighed ikke at holde på pengene og spare, men netop investere i klubben og spillertruppen, herunder også på spillerindkøb, hvis de kan sælges uden tab eller med gevinst og dermed skabe en bæredygtig forretning.\nNår du så arbejder med strategi og eksekvering af denne, som jeg også gør. Så ved du hvor meget er op til fortolkning\nMen denne del af 6.4 synes jeg siger det meste og modsiger lidt det du bakker Christian Brøndbyman op i.\n- Brøndby IF skal udvikle både egne og tilknyttede fodboldspillere til et højt niveau, der sikrer både sportslig og økonomisk gevinst -\nTilknyttede spillere, er udefra kommende spillere. Det vil sige på fri transfer eller ved køb. Så en klar del af strategien er netop også at købe spillere og udvikle, samtidigt med at vi forstærker holdet (sportslig gevinst). Så hvordan kan du/I sige at vi følger strategien, når vi netop IKKE gør dette på et tidspunkt hvor der med alt tydelighed er brug for det?!\n@Welkro Valide pointer. Men at tro at man bare kan købe dyrt og så efterfølgende sælge dyrere eller til samme pris er i min fortolkning ikke bæredygtigt men risikabelt. Medgiver at de mange mio. kan bruges til større transfersummer i år. Men kontrakterne går så 3-5 år ud i fremtiden, hvilket vil øge risikoen for underskud årene fremover. Det er efter min fortolkning ikke bæredygtigt og i øvrigt svært at forklare omverdenen/investorer. Jeg synes ikke at klubben har brug for økonomisk og strategisk latterliggørelse igen. Med andre ord mener jeg, at man kan bruge nogle flere mio. nu (transfersum), men økonomien skal være bæredygtig årene efter.\nAt investere også er en del af strategien - Spillere, faciliteter mv. Det er vi begge enige i. Men spillerinvesteringen (antal mio) bunder nok i fortolkningen;). Jeg tror personligt ikke, at en massiv spillerinvestering med skyhøje lønninger de næste 3-5 år er bæredygtigt. Og enig det er ikke sikkert det er bedre at vente til slutningen af vinduet, men det må tiden vise. Med hensyn til Christian Brøndbyman, så er det jo netop hans pointe om at følge strategien som jeg både bifalder og faktisk synes BIF gør. Igen min tolkning… og JA, der skal investeres, men ud fra de transferprincipper de har valgt i strategien.\n@Siden jordvolden jeg kan efterhånden se at vi nok dybest set er meget mere enige end det først så ud til\nDet ER virkeligt med risiko at man investerer i spillere og dyre kontrakter og håber på et afkast. Det kræver en god sportschef og et godt træner setup, da de skal udvikle spillerne.\nJeg vil bestemt heller ikke tilbage til gamle dyder med alt for dyre spillere og kontrakter, og vi kom til at se dumme ud efterfølgende. Og jeg er helt enig i at man på ingen måde skal købe spillere udenom de kriterier som strategien beskriver. F.eks ingen transfersum for spillere over 27 år.\nI lige måde, ja en god, relevant og sund snak\n@Christian Brøndbyman jeg skriver det med transfervinduet som et tænkt eksempel, at vi kan stå 4 dage før det lukker, altså om en måneds tid og mangle 2 midterforsvarere, og det kan jo så også udvikle sig til panikkøb, hvis de rette ikke bliver ledige og man så er under tidspres.\nI forhold til strategien, så står der ingen steder at man ikke må investere i nye spillere og forstærke truppen. Så jeg forstår ikke helt hvad mit indlæg har med strategien at gøre. Den beskriver bare hvilken type spillere vi skal bruge et transferbeløb på, nemlig unge spillere med videresalgspotentiale.\nMen hvorfor så bruge et eksempel på 4 dage? Det er jo hypotetisk og helt uaktuelt, da det ikke er den 27.august i dag...\nDu skriver at vi skal bruge penge på spillere i stedet for at dække underskud. Da vi ikke har nogen gæld, tolkede jeg det som om du ville bruge penge på spillere i stedet for faciliteterne som planen er, f.eks. til Masterclass (jeg synes også du skrev det i indlægget, men jeg må have husket forkert). Det er jo ikke i overensstemmelse med en strategi om et bæredygtigt Brøndby. Så det vil være et strategibrud.\nNej der står ingen steder man ikke må købe spillere. Jeg har på intet tidspunkt skrevet herinde at vi ikke skulle købe spillere. Men jeg vil gerne have de bedste spillere inden for den økonomiske ramme der er lagt, og derfor har jeg ikke noget imod at vente på det rigtige. Jeg kan godt se vi ideelt set mangler en forsvarsspiller, og gerne lidt hurtigt. Men jeg har meget svært ved at se at apokalypsen nærmer sig, som jeg lidt får et indtryk af, når jeg læser dit indlæg.\n@Christian Brøndbyman ja lige præcis, det er et hypotetisk spørgsmål, da mange skriver at det er bedst at købe ind helt til slut i transfervinduet! Så vi kan stå i en situation hvor vi netop ikke kan få de spillere vi gerne vil have, og så lukker vinduet altså.\nJeg skriver at det er bedre at investere i truppen, og dermed opnå bedre sportslige resultater, som uden tvivl vil forbedre vores økonomi. Står de i banken og vi ikke investere i truppen, så kan det risikere at vi så får færre indtægter på grund af manglende sportslig succes, men så kan vi jo dække det af nogle af vores opsparede penge. Men hvad vil du helst?!\nDet skal bestemt ikke ske på bekostning af andre investeringer, som f.eks faciliteter og masterclass, det er vi helt enige om.\nAt apokalypsen nærmer sig, er bestemt ikke min konklusion på mit indlæg. Men mere en konkret bekymring her og nu. Jeg ser vores manglende ageren på transfermarkedet koste point i ligaen, og det er jeg ikke tilhænger af. Ja måske vi kan spare 5 mill på en spiller hvis vi venter en måned, men er det på bekostning af point og CL deltagelse, så giver det ikke den store mening. Vi burde være i en position til at hente kvalitet lige nu, da vi er i en position hvor vi kan betale en transfer sum og vi kan logge med minimum EL deltagelse..\nOk. Det bliver stadig for hypotetisk for mig at sidde at diskutere en situation, hvor vi om over en måned endnu ikke har købt en eneste midterforsvarer med kvalitet. Jeg tror ikke på at CV vil opføre sig så inkompetent. CV kender markedet, og jeg er ikke nervøs for det.\nI forhold til det sidste du skriver, så har jeg givet min mening til kende mange gange omkring CL. Jeg tror ikke på vi skal gøre noget vi ellers ikke ville have gjort, fordi vi har fået den mulighed. Blandt andet fordi vil alligevel ikke vil kunne nå at rykke noget for alvor, med de penge der er til rådighed.\nJeg lever også fint med at tabe nogle point her i starten. Jeg har ikke set nogen udmelding om at vi skal spille om mesterskab i denne sæson, og jeg tror ikke på at top 3 er i fare, pga de første 5-6 kampe er med et svækket hold. Det kan sagtens indhentes.\n@Christian Brøndbyman det er da helt fair! Jeg håber og tror også det samme som dig. Men jeg kan ikke give alle dem der skriver at det er bedst at vente til allersidst i transfervinduet ret.\nOg igen, den holdning respekterer jeg og forstår, da vi har en dårlig historik med det. Jeg er også kun interesseret i at gøre det inden for vores økonomiske rammer, som alt andet lige må være ret forbedret efter spillersalg og EL deltagelse.\nDet har jeg heller ikke, målsætningen er top-3, men den er jeg til gengæld bekymret for. Men jeg håber da bestemt at jeg tager fejl og du får ret\n@Welkro problem er at de fleste ligaer ikke er startet op endnu, hvilket medfører at de kvalitetsspillere der er i perifirien af truppen på en langt højere hylde end os, ikke ved at de er solgt endnu.\nDerfor er det svært at byde på dem, da de sandsynligvis hellere vil være hvor de er, til den gode løn. Det bliver lettere senere i vinduet.\nIøvrigt Welkro tak for et godt oplæg. Jeg forstår din frustration, jeg er bare ikke enig i den, selvom jeg også venter med længsel.\nVille bliv vild ! 26. juli 2021\nJeg forstår frustrationen og deler den også. Jeg mener dog ikke man kan bedømme transfer vinduet før det er lukket, og vi står med den endelige trup.\nI Danmark begynder sæsonen ret tidligt. Nogle lande er først lige påbegyndt preseason. Det gør det hele en del sværere for Danske klubber.\nI går synes jeg også det hele var noget pis. Men, synes ikke man kan bedømme CV før den 01/09\n@Ville bliv vild ! Helt enig, men mit oplæg er en vurdering af situationen her og nu, og der mener jeg ikke at arbejdet er gjort godt nok.\nOg hvordan skal man vurdere CV 1/9? Hiver han 3 klassespillere de sidste par dage af vinduet, men vi har fået klø i CL kval og ligger langt bagud i SL, er det så godkendt?? De to point vi tabte mod Viborg får vi ikke tilbage uanset hvor mange klasse spillere vi henter om 1 måned. Og jeg må indrømme at jeg frygter alle kampe nu, når den på papiret, letteste kamp i SL ender 1-1 på hjemmebane.\nVille bliv vild ! 27. juli 2021\nTjah det er sgu et godt spørgsmål. Jeg er da heller ikke 100% tilfreds med situationen.\n@Welkro jeg er som sagt klar til at sælge den chance vi har for CL. Vi kan i min optik ikke lukke hullet alligevel (til vores formodede konkurrenter) og bør sigte langsigtet i stedet.\nTror vores held er at ligaen er meget lige i år, hvilket betyder at alle kommer til at tage point fra alle. Bemærk også at Viborg vandt i Farum, så de kommer formentlig til at gøre det godt\n@Welkro - Hvis der bliver hentet 3 klassespillere sidst i vinduet, så vil jeg bestemt mene det er godkendt. Så er vi rustet til den igangværende sæson.\nFCK var langt efter sidste år, men kunne med lidt ekstra hjælp have nået at vinde mesterskabet.\nDesuden vil vi så også være rustet til sæsonen efter…\nMan bedømmer jo heller ikke en maler, efter hans første penselstrøg. Eller ud fra hans skitse.\nCV har fortalt hvordan han ønsker at agere i dette transfervindue, så så længe hans arbejde dydige er pågående, ser jeg det ikke relevant at bedømme det.\nJeg bliver heller ikke sur på min mekanikker, over manglede hjul, hvis han kun har nået at pille da gamle af.\nKamaldeen kan vi ikke købe, da han koster noget mere en vi tjener på Maksø, Lindstrøm og Europa. Aktie mission giver nogenlunde det samme. 100millioner dkr er ikke ret meget i fodbold. Transfervinduet lukker 1.september, så der er over 1 mdr til. Hvilket superliga hold er styrket her i transfervinduet? agf argh de ser ikke gode ud, fck øh nej heller ikke. fcm så, øh nej. CV henter Maksø gratis og sælger ham til minimum 2 mil euro, Lindstrøm gratis og 7 mil euro. Hvem er det vi skal hente til klubben? Jeg har et forslag: Frederik Sørensen, stærk forsvarer. CV fik fck på rette kurs, derefter fcn på rette og nu får han Brøndby IF på rette kurs, vi er en top 3 klub ligesom sidste sæson, det mål skal vi nok nå:-)\n@Sunderland Godt indspark. Tror dog ikke helt på top 3 i år. Synes der er mange bejlere - og vores markante udskiftning VIL koste, også selvom vi får nogle forstærkninger. Men kan også godt leve med top 6, hvis det betyder at fundamentet til årene efter bliver lagt ordentligt og bæredygtigt.\n@Sunderland FCK er da ret godt forstærket på papiret! At de så ikke kan få et hold til at fungere er en anden sag, men de har købt 2 SL profiler fra sidste sæson.\nCV har ikke hentet Lindstrøm, han kommer fra Masterclass..\nJa Frederik Sørensen er et godt bud på en forstærkning! Ellers må det være op til CV at finde nogen..\nthorrium 26. juli 2021\nNja jeg tror det kommer utrolig meget an på hvordan du skriver. Det er sjældent man får på puklen hvis man ikke invitere til det først.\nMht stemningen, så vælger jeg personligt at tro på CV. Er jeg tilfreds med de 2 gange uafgjort? Nej. Ville jeg gerne beholde mindst Maxsø (hvilket jeg også troede ville blive realiteten indtil han ikke spillede i går). JA!\nMen jeg mener ikke det nytter noget at skabe sig, hverken her eller på twitter, hvor jeg ser folk true med klippede sæsonkort, brændte bluser eller at få svenskerhår. Der er lagt en strategi, og den bør (desværre) følges.\nDet selvom vi til at starte med ikke scorer fuldt point, ja eller kommer i CL. Man må forvente at Jan Bech, CV og hvem der ellers måtte være inden ledelsen har sat nogle rammer som gør at forretningen omkring klubben bliver sund. Hvis det betyder at man vil hente spillere ind sidst i vinduet, mod at der bliver tabt kampe/point så er det sådan.\nMen du, jeg og alle andre skal da også have lov at føle sig lidt røvrandt over det. For vi har ikke købt sæsonkort med tanke på at de første uger ville blive en åreladning, samt at vi tabte point.\nDu må godt føle at det er noget lort. Bare du gør det på en ordentlig måde.\n@thorrium enig i meget, men synes ikke man som fan kan føle sig snydt.\nIngen af afgangene har været overraskende.\nDe manglende forstærkninger vel heller ikke på den korte bane.\nCV har konsekvent sagt at vi kigger på afløsere internt i truppen og forstærker os eksternt sidst i vinduet. Kunne man ønske sig det anderledes? Ja absolut! Men det er vores (klubbens) strategi og jeg synes det er det rigtige at følge den.\nMod alle Odds og modsat de tidl forsøg har strategien hentet et mesterskab og garanteret gruppespil.\nOg det er jo ikke så ringe endda ;-)\n@Mr.D suk.. nu læser jeg flere steder at det er at følge strategien. Please læs den igennem!! Der står INGEN steder at vi skal vente til sidst i transfervinduet med at forstærke os eller at vi ikke skal købe spillere!!\nDer står heller ikke at vi ikke må købe en spiller til 1 milliard hvis vi ønsker det.\n@Welkro Det er korrekt, men strategien er bla. at vi ikke skal bruge flere penge end vi har. Så skal vi købe til fx. en milliard skal vi lige have sådan en først.\nDet er i min optik naturligvis ikke et formål i sig selv at vente til sidst i vinduet. Alle, ikke mindst NF og CV (samt dig og mig og en masse andre fans) ville da ønske vi havde truppen på plads så tidligt som muligt. Jo tidligere truppen er på plads jo bedre, så langt er vi enige.\nAt vi venter er mere et udtryk for “nød” i form af lønloft og at vi er et SL hold.\nVi kan naturligvis sagtens hente 1-2 CB nu, men de skal jo have en vis kvalitet før at det giver mening.\n@welkro - rigtigt godt indlæg, jeg har tænkt meget af det samme og jeg er meget enig med dig. Jeg er generelt stor tilhænger af CV og helt enig i vores strategi og skriver sjældent negativt om vores dejlige klub - men situationen er at vi indtil nu ikke har eksekveret succesfuldt på strategien. Noget er gået galt - det kan ske selvfølgelig men vigtigt at det bliver anerkendt og at man lærer af det. Der står ingen steder i strategien at vi skal hente alle spillere ind sidst i vinduet når så mange har forladt os ved starten af vinduet. Selvfølgelig skal vi ikke tage dårlige eller for dyre spillere ind - men det burde heller ikke være nødvendigt når vi i månedsvis har vidst at Hermansson og Jung sandsynligvis ville være væk, at Blas ikke er klar til starten og at vi derfor er nødt til at spille med en usikker Bruus, at Maxsø med stor sandsynlighed skal videre nu med den lave frikøbspris og at Hermansen er helt uerfaren og derfor har behov for noget rutine omkring sig så han får en god start. Selvom (som vi må håbe) at der kommer 2-4 spillere ind i de kommende uger så er det alt for hasarderet at eksekvere på denne måde - og retorikken om at vi skal vente på de rigtige spillere holder ikke længere når vi har haft så lang tid. Det virker som om vi prøver at ramme alle transfers 100% rigtigt - det er ædelt men det er ikke sådan at risici bedst håndteres og ikke sådan at en klub/virksomhed styres ansvarligt. Efter min mening skulle vi have lukket een CB tidligt i vinduet så vi havde haft en bedre dækning end være nødt til at spille med Børke og Skipper. Nå, vi er hvor vi er - jeg er sikker på der nok skal komme gode spillere ind også inden CL, men hvor vi er nu og den korte tid til at spille de nye ind er unødvendigt og vores strategi har på ingen måde stået i vejen for at vi kunne have gjort det bedre.\nModigt og vigtigt indlæg som jeg støtter. Jeg kan næsten ikke være i mig selv af spænding over hvem CV henter. Hvis klubben skal fastholde sin top 3 status, så skal der efterhånden penistransfers til for at vi ikke dykker gevaldigt i niveau. Rosted når ikke Maxsø til sokkeholderne og Børkeeiet er ej heller nogen Per Nielsen. En 20 årig svensk ex-korsbåndsskadet spiller fra den næstbedste svenske række flytter ikke noget. Se bare eksemplet Fallenius, han mangler stadig meget for at være i start 11'eren.\nWelkro, jeg forstår følelsen, men deler ikke analysen. De sidste 15 år har vi forsøgt at købe os til success uden reelt at få det og vi har kørt med store uholdbare underskud. Forretningen Brøndby IF er stadig ikke der, hvor butikken løber rundt, selvom vi nærmer os.\nJeg forstår idéen med at jagte chancen for ChL, men det ville i så fald have krævet at vi havde holdt på Maxsø og Jobbe, samt købt ind i god tid, så vi kunne stille et stærkt sammenspillet hold i slutningen af August. Jeg var selv tidligere på sommeren ude og foreslå lejemål ift. at søge chancen, uden at være tynget i de kommende år af dyre lønninger. En slags boost'er tilgang.\nDet ser svært ud nu og jeg tror at vurderingen fra CV har været at chancen trods alt stadig ville være ret lille. Han har nok vidst længere end os andre at Jung ikke ønskede at forlænge og at Marvin, Hjörtur og Lasse Vigen vile være væk.\nSå valget er faldet på at sælge profilerne og få de sikre penge i kassen. Den process tror jeg heller ikke er færdig, da jeg forventer at der er interesse for Uhre også. Er den stor nok, sælger CV også ham og alternativt beholdes han til efter EL gruppespillet og sælges til vinter.\nSom du selv bemærker er der to ting vi skal sikre denne sommer:\n1) at vi ikke falder afgørende bagud i superligaen\n2) at vi har en trup i midt-slut August, som kan gøre sig i både EL, superligaen og pokalen.\nDet er ganske enkelt for tidligt at sige om det sker og indtil da må vi give CV kredit for de indkøb han tidligere har præsteret og have is i maven. Indtil videre går det vel ok ift. punkt 1, da hverken FCM eller FCK synes at have styr på butikken. De øger udgifterne hele tiden, men jeg er mildest talt ikke skræmt at det jeg hidtil har set på banen.\nSlutteligt skal man huske at hvis vi vil have flere Jobbe historier, så skal de unge også spille kampe. Hvis vi bare køber 7 nye markante spillere, så øger Brøndby ikke værdien af den investering som ligger i Børkeeit, Fallenius, Slimane, Singh, Capppis, Singh, osv.\nErgo: ro på og lad os bedømme CVs indsats til vinter. Det er den samme sang, som blev spillet da Kaiser, Mukhtar og den unævnelige polak blev solgt. Forskellen er bare at vi dengang ingen penge havde og derfor var tvunget til at udvikle på det materiale vi havde. Nu har vi penge og så skriger folk på at de skal brændes af i jagten asap ;-)\n@del Piero Jeg er så enig i din analyse, som i helt enig.\nFor CV handler det om at skabe fundamentet i klubben nu, på den lange bane.\nDette har han jo gjort før, i både FCN og FCK.\nNu har han en gylden mulighed for at skabe det hos os. Mesterskabet er blot en appelsin i CVs turban.\nWelkro, jeg forstår din frustration, men vil blot minde om at CV ved hvad han gør.\nDet er en kalkuleret risiko at spille med truppen som den er nu. Omvendt kigger CV hvor han kan få mest for pengene.\nJeg er ret sikker på at CV kigger på den lange bane, hvor han ønsker at signe spillere, der er langt over vores niveau over en 3-4 årig periode, så fundamentet i klubben ikke bare bliver top 3 i SL. Derudover at sikre truppen bliver konkurrence dygtig i EL, så vi er med år efter år.\nJeg tror(det er bare noget jeg tror) at CV er totalt kold overfor CL og SL nu, det drejer helt og fuldkomment om EL.\nHvordan sikre vi os i EL gruppespil år efter år.\nDerfor tror jeg også vi vil se en række, 5-6 transfers, på en hylde vi ikke er vant til, til slut i transfervinduet plus desuden en række spændende talenter på positionen vi i forvejen ikke er stærkt besat.\nMen jeg tror CV er iskold over truppens nuværende forfatning. Det må holde til 1/9.\nJeg er grundlæggende enig i det ræsonnement.\nDet skal nok blive godt, NF skal bare holde skruen i vandet. Nu kan perifirispillerene så som Skipper få lov til at vise de har noget at samle på.\nPs. desuden tror jeg Uhre og Rado også ryger afsted lige om snart.\nHansen64 27. juli 2021\n@Sorteslyngel Kunne ikke være mere enig! Håber dog specielt Rado bliver, for ellers er midtbanen bare for tynd...\n@Hansen64 Enig, det gør jeg også.\nDet er bare sjældent at vi forlænger med vores spillere, mærkeligt nok. Men vi har måske ikke økonomien til det.\n@Sorteslyngel Problemet med forlængelser handler nok om to ting: spillerens egen lyst til at forlænge (tænk Jung) og det skattemæssige, som betyder at vi skal give markant mere i løn til en udenlandsk spiller, som Rado for at han kan bevare det samme udbetalt, som han får nu.\nAlene af den grund tror jeg også at Rado sælges, men jeg tror dog at det første bliver til vinter. Han spiller fantastisk lige nu og hvis han kan vise det niveau frem i EL, så kan det dels være point værd i EL gruppespillet og dels kan det skabe interesse hos en udenlandsk klub for et køb. Problemet er dog at han til vinter kun har et halvt år tilbage og så kan han i stedet vælge at tegne en gylden kontrakt fra næste sommer, som transferfri spiller og så enten spille foråret færdig i BIF eller skifte for et mindre beløb. Den mekanik er CV 100% klar over, så han vil opveje det han kan få i dette vindue for Rado mod den værdi han kan skabe det næste års tid. Her tror jeg at balancen tipper mod at Rado bliver, da han er en af de få tilbageværende spillere, som udgør en kontinuitet og skelet i holdet. Hans markedsværdi er givetvis ikke større end hans værdi for holdet, så jeg tror han bliver. Vi kan dog sælge ham, da vi har både Frendrup og Børkeeit til 6'eren. Køber man 2-3 nye forsvarsspillere behøver Børkeeit ikke spille i forsvaret længere og så kan det give økonomisk mening at han kan udvikle sig på 6'eren i stedet.\nBillboard 31. juli 2021\n@del Piero En udenlandsk spiller kan spille 7 år på forskerordningen, så det er ikke skatteteknisk problemet med evt højere omkostninger ligger ved forlængelser\n@Sorteslyngel også er det jo værd at huske at Jobbe og Uhre var periferi spillere indtil de pludselig ikke var det mere.\nHvis Skipper viser klasse (for tidligt at bedømme endnu) vil det have været dumt at bruge penge på en dyr midtstopper nu. At vi uanset skal have defensiv forstærkning er dog givet, men jeg synes også der er meget fornuft i at vente. Dels for at se hvad Skipper og Børkiet kan, dels for at få adgang til de spillere der ikke har BIF som 1.valg i starten af vinduet.\n@Mr.D Helt korrekt, Jobbe og Uhre blev “opfundet” netop ved denne strategi. Og jeg håber Skipper forstår at det er hans chance nu, og hvis han forsætter med at spille som i søndags, får han også sit gennembrud. For han var vores bedste mand i forsvaret.\nDet pudsige og vel lidt oversete er jo at vi faktisk forstærkede os fra bænken.\nDer var ikke mange der havde set Uhre og Jobbe som profiler inden de blev det. Måske det samme kunne ske igen, man har jo lov at håbe.\nPersonligt er jeg spændt på at se hvad Skipper og specielt MH kan drive det til. Også Singh ser spændende ud.\nTak for et velargumenteret og sagligt indlæg.\nJeg er ikke enig, men jeg værdsætter at vi kan diskutere tingene ordentligt. Det er jo fantastisk, at vi ser tingene så forskelligt.\nJeg har intet imod at man stiller sig kritisk over for ting man går op i.\nMen for mig er det bare ikke rette tid, at være kritisk over for klubben, CV og transfervindueaktivitet, da jeg ikke mener arbejdet er færdigt endnu.\nJeg kan god følge tanken om, at vi bør investere kraftigt nu, for at holde dampen oppe efter et mesterskab.\nMen vi har i 15 år forsøgt at gøre netop dette, men uden held.\nOg hvad hvis topplaceringerne ikke kommer? Så står vi med en dyr trup der stadig skal betales af på og manglende præmiepenge.\nDer er ikke stor økonomis forskel på 3. og 6. plads, så vi skal ud i Europa, for at få rigtig gode penge ind. FCK har eksempelvis bundet deres økonomi og budget op på netop dette. Men hvis de glipper Europæisk gruppespil, begynder deres økonomi at vakle.\nVi har i stedet bragt vores omkostninger ned, så det løber rundt, bare vi rammer en 6. plads.\nNu har vi så fået flere penge end forventet, så synes jeg det giver bedst mening af fastholde den strategi og plan vi allerede er igang med.\nInvesteringer i MasterClass kan give bedre talenter og store salg på længere sigt, men uden store lønninger, skulle top 3 glippe et år.\nMen det virker som om, at mesterskabet er blevet en ‘blessing in disguise‘. For nu vil vi fans have mere, mere, mere.\nNetop derfor glæder jeg mig over at se, at ledelsen ikke ryster på hånden, når de holder fast i retningen vi allerede vi på vej ad.\nMålet var ikke at blive mestre allerede nu. Det skulle første have været om et par år, når alt var trimmet til og bygget op.\nMen vi HAR flere penge nu. Og selvfølgelig skal de ikke bare stå i banken og trække minus-renter.\nDe skal heller ikke alle sammen smides i MC. For selvfølgelig skal der forstærkes i superliga-truppen.\nJeg synes bare ikke, at vi skal ændre måden at agere på, bare fordi vi har ‘vundet i lotto’.\nFokus er på Superligaen og at konsolidere os som et fast top-3 hold dér.\nEuropa er en ekstra appelsin i turbanen, men ikke førsteprioritet.\nUanset hvor meget vi handler ind, tror jeg ikke vi kvalificerer os til CL. Og så ville den investering være spildt.\n‘’Jamen så har vi forstærket og til EL!’’ Og hvad så? Vi tjener alligevel ikke 100mio ekstra på EL, ved at investere voldsomt.\n‘’Jamen så er vi rustet til at genvinde mesterskabet’’. Måske, men præmie- og tvpenge vil formentlig ikke dække den omkostning der har været i denne investering.\nSå jeg ser hellere, at vi gør som sidste år. Henter kvalitet sidst i vinduet. Men med den forskel, at vi kan vælge fra en højere hulde, eller måske slå til lidt tidligere, fordi vi nu har fler penge.\nForskellen fra nu og til tidligere er at CV og ledelsen handler ud fra den strategi man har lagt, hvor man har en top 3 målsætning i superligaen.\nDet økonomiske grundlag for denne strategi er basisforretningen, hvor omkostningerne skal tilpasses det indtægtsgrundlag en top 3 placering giver suppleret op med indtægter på spillersalg som vi selv har udviklet. Det er forretningsmodellen. Derfor går man ikke ud og bruger/investerer ud fra de indtægter man ekstra har genereret gennem gruppespil.\nJeg kan godt li at vi faktisk følger den strategi man har lagt, for ser man på fodboldforretningen BIF, er det den mindst risikofyldte. Det kunne godt være vi kunne lykkedes med en strategi om at overinvestere for at opnå CHL og genvinde et mesterskab, men det vil igen kræve en overpræstation som sidste sæson og risikoen for at det ikke lykkedes vil stadig være relativ stor, hvorefter vi igen vil være efter strategien om at skabe en forretning i balance.\nVi har en klar målsætning om at investere spilleminutter i unge spillere for at kunne forædle dem og senere sælge dem. Den strategi holder vi fast i lige nu. Rigtigt i mine øjne.\nSkal dette lykkedes skal disse unge spillere dog have rutinerede spillere at læne sig op af, hvis vi skal være en top 3 klub og ikke kun en top 6 klub som FCN. Og her mangler vi godt nok lige nu.\nDer er sparet så mange lønkroner lige nu at vi ikke længere er en top 3 klub målt på budget. Og hvis ikke der kommer rutinerede og dyrere spillere til vil det nærmest være umuligt at opnå målsætningen om en top 3 plads.\nCV er i gang med at sætte sig selv (og klubben) under pres ved at vente på de optimale handler. Hvis det f.eks. går som sidste år, hvor der blev henter kvalitet (på papiret i hvertfald) ind og de så ender med at blive skadet, som der skete sidste år, er der bare ingen alternativer. Og det er omvendt også at øge risikoen.\nThomsen 27. juli 2021\nJeg tror man skal tænke det helt anderledes. Mesterskabet og mulig CL er en kæmpe bonus ift. vores forventninger, og det er ikke ensbetydende med at man så skal investere på anden måde end man har lagt strategi for. Det er præcis det mange, mange klubber ender i røde økonomiske huller på.\nFørst og fremmest, jeg ville også have ønsket mere rettidig omhu ift. forsvarsspillere. Men der er også et argument for at finde ud af hvad vi har i truppen. Skipper, Rosted og Børkeeiet er vi nødt til at få en reel vurdering af - og det kan vi ikke uden de spiller kampe. Især de to nordmænd har kostet pænt med penge, og ingen af dem var tiltænkt at være reserver.\nEn anden ting er at hvis man som Brøndby gerne vil have spillere fra en højere hylde end vi har kunne de sidste par år, så er man nødt til at vente og se hvilke spillere der ender i overskud, ikke finder deres planlagte destination, eller af andre årsager søger spilletid i en topklub i et mindre land, der skal spille europæisk.\nDet kan sagten være det betyder exit fra CL, men ift. den langsigtede plan kan vi lave nogle handler der gør os konkurrencedygtige over længere tid, samtidig med at vi fastholder vores økonomiske strategi OG vurderer værdien i truppen eller ligefrem skaber mere værdi i truppen. Jeg vil ikke i CL på bekostning af ovenstående.\nJeg mener ikke vi skal ændre strategi på baggrund af vores mesterskab og i øvrigt kan pengene investeres mange andre steder end truppen. Det skal vi også huske, og Bech har udtalt at de nye penge skal investeres over 3 år. Det hele giver mening for mig, dog ville jeg ønske CV havde været tidligere ude ift. mindst 1 forsvarsspiller. Men det kan der være 117 årsager til at han ikke er lykkes med. At kalde det en fejl, ved vi simpelthen for lidt til at kunne konkludere.\nDet her bliver nok lidt langt.\nRegel nummer 1 som fodboldleder : Følg din strategi og lad dig ikke påvirke af de til tider voldsomme stressfaktorer, som fans og medier udsætter dig for.\nRegel nummer 2 : Den næste kamp er aldrig den vigtigste.\nRegel nummer 3 : tæl til en million før du fyrer cheftræneren.\nDet er det som som adskiller de dygtige fodboldledere fra de dårlige. I Brøndby har vi endeligt fået nogle ledere ind som forstår det spil og handler ikke i panik ud fra et eksternt pres og de flagrer ikke i vinden som nat og dag.\nArtiklen her er et sindssygt godt eksempel på dette. Køb nogle spillere så bliver alting bedre er budskabet skåret helt ind til benet. Det kunne næppe være en mere forkert antagelse.\nKig blot bagud 3 år. Brøndby var millimeter fra at tage mesterskabet. Nu havde vi holdet der kunne spille med. Et par store afgange med Pukki, Mukthar og Rønnow, så skal der købes ind. Og hvordan var det lige det gik ?\nKig på FCK. Se hvordan de høvler spillere ind fra øst og vest. Hvor står de i dag ? Er det spillerindkøbene der har gjort dem bedre ? Nej vel. De ligger der hvor de gør fordi de har smidt 10 års kontinuitet ud med badevandet og skal til og ændre hele deres spillestil og ledelsesstil. Og tak for det iøvrigt ;-)\nCV har igen og igen tordnet at han er der på den lange bane og er man i tvivl om hvad han mener med det, bør man lytte til en af de mange podcast han har deltaget i i Brøndbylyd regi. Her har han masser af gange givet udtryk for hvordan de arbejder med bla. scouting til alle positioner og med både etablerede spillere og unge talenter. Sidstnævnte er klart første prioritet. Og hvorfor ? Fordi vi som udgangspunkt selv skal skabe vores fodboldhold igennem vores dygtige trænerteam og ikke hente dyre spillere ind, som i alle tilfælde er en højrisiko investering. Med andre ord. Vi er ikke en fodboldklub længere som kan outspende ligaen på økonomi. Der er vi alt for langt fra til at kunne. (Heldigvis).\nOg hertil en personlig oplevelse. Jeg har fulgt som mange andre BIF siden 80'erne. Det mesterskab som blev bragt hjem i år var for mig et af de største nogensinde, netop fordi vi spillede med vores spillere. Nogle vi havde skabt. Det inkluderer også Jung, Hedlund og Rado, som alle har spillet i klubben længe og som nu er formet af selv samme. Det er så meget stærkere end det der købe projekt som andre gør brug af. Men det er en helt anden snak.\nDet betyder naturligvis ikke at vi ikke skal hente profiler ind til holdet overhovedet. Med Maxsø's afgang er det selvfølgelig nødvendigt at hente en ind med samme erfaring og lederskab som han besidder. Selvfølgelig er der også andre positioner hvor vi tyndt besatte lige nu, men det er ikke det jeg vil ind på her. Min pointe er mere, at den del er der styr på fra ledelsens side. De vil også gerne vinde. Tro det eller ej. De vil bare gerne vinde på den lange bane og ikke bare næste kamp. Det er sådan en ansvarlig og professionel ledelse arbejder.\nNår nu vi er ved kamp, så ser jeg nogle som mener at det direkte er CV's ansvar at vi tabte i søndags pga af manglende indkøb. Se nu lige kampen igennem igen. Viborg har nul,nul chancer og vi har flere kæmpe afbrændere. 9 ud af 10 kampe vil vi vinde den kamp. Et kampbillede vi sagtes kunne have haft i sidste sæson Skal nogen bebrejdes for de tabte point er det manglende kvalitet hos angriberne og her har vi jo ikke solgt ud.\nEn anden påstand fra flere herinde er, at CV skal vurderes efter transfervinduet er lukket.\nHvordan vil i vurdere det ?\nDer går minimum 1 år før en spiller er spillet ordenligt ind på holdet. Se Rado, Jung, Hedlund, Uhre. Ting tager tid og med alle de afgange vi har haft skal CV til og bygge op igen. For første gang vel og mærket, for indtil videre har han ikke andet end skåret og skåret ned på budgettet og dermed også spillerne, som han var blevet bedt om i samarbejde med ledelsen. Derfor undrer det mig også at nogle taler om at det er CV som har formet mesterskabsholdet. Det har han overhovedet ikke. Hvis nogen skal have æren for det er det Troels Bech, som har hentet mange de nuværende og desværre ikke længere nuværende spillere, sammen med Zorniger i sin tid.\nJamen nu går der bare FCN i det hele !!!\nJA OG ???????\nHvor mange millioner er det lige FCN sælger spillere for i dag ? De har med et af deres salg solgt for det samme som vi har på 5 år eller mere. Det lyder ikke som verdens værste strategi. Kombiner det med et væsentligt bedre stadion, et 1000 gange bedre og større fanmiljø og en i befolkningen langt større opbakning. Så tror jeg vi har fundet en gangbar vej for fremtidig succes. En vej hvor vi sælger spillere for 80-100 mill og køber de nødvendige profiler ind til 30-50 mill og som rent faktisk kan gøre en forskel. Spillere som Maxsø og Daniel Wass hvor vi ikke skal vente på at de er transferfrie eller vil vil spille i klubben for en pose slik.\nForstå nu at det ikke nytter noget at hente ind for at hente ind. Vi er i en situation hvor vi skal have det meste ud af hver en krone. Også selvom vi har fået + 150 mill på kort tid. Hvad nytter 150 mill hvis de er pisset væk på en halvsæson og hvad nytter det og købe dyrt ind for at skulle i CL og ikke EL. Vi bliver ikke favoritter i den kamp under alle omstændigheder. Det svarer til at gå all ind på rouletten fordi man kan spille på et dusin og ikke et tal i håb om at det går godt.\nTil sidst vil jeg dog alligevel sige at jeg selvfølgelig godt kan forstå alle jeres synspunkter. Det er jo det klubben har lært os at man skal i de sidste 20 år. Men blev vi bedre af det ? Vandt vi mere ?\nGo dag til jer derude og hvis i keder jer, så tag og læs bogen hvor svært kan det være, som rigtigt godt beskriver de ting man skal være opmærksom på når man driver en fodboldklub. Gider du ikke læse, så tag et smut forbi Bookbeat og hør den som lydbog. Mon ikke de har en måned gratis i opstart.\n10 enige\t· 10 god kommentar\nSimpelthen et fremragende indlæg. Folkens, tag jer tiden til at læse det igennem.\nTusinde tak for dit formidable skriv, jeg opgav lidt at læse al den kritik som der er skrevet. Jo da, jeg ved godt at vi ser tingene forskelligt, og debatten har da overvejende også været på et rimeligt sagligt niveau, meeeen... det virker som om, at der er nogle herinde som lige fra starten har haft et horn eller flere i siden på vores sportslige ledelse. Jeg tænker lidt, at det måske havde været lettere for nogen hvis ikke vi havde vundet det mesterskab, så havde det nok været lettere at acceptere, at vi ikke skulle ud og bruge en masse penge. Det er vist lidt som ens privatøkonomi, skynd dig ud og bruge alt hvad du har i banken så har du ikke det at bekymre dig over, medmindre du altså har købt en masse dyrt l..... du skal betale af på i mange år. Glem nu den CL, det er en ekstra belønning hvis det lykkes at komme igennem kval. jeg mener bare ikke, at NF og CV igennem årene har vist, at de ikke magter deres job, lad os give klubben den opbakning de og vi har fortjent, vi er i EL, hurrah, og jeg er sikker på, at vi får spillere ind der giver os nye fede oplevelser og flere mesterskaber, måske allerede i år... Vores nærmeste konkurrenter er da heller ikke så godt kørende lige pt. Undskyld længden på dette skriv..\nHilsen os alle fra Næstved.\nTak for at tage dig tid til at læse det hele ;-)\nKan sagtens forstå dit argument med at det ikke har tjent udviklingen i klubben, at vi nu er mestre. Det sætter pr automatik forventningerne i vejret. Nu SKAL vi i CL. Men det er slet ikke vigtigt. Det vigtigste er at vinde det næste DM og sikre det på den lange bane. Noget FC glemte i deres europæiske succes. Jeg er nu ikke spor nervøs. Som jeg skriver er jeg helt tryg ved ledelsen og dens ageren og de ryster ikke på hånden. Selv Jan B lyder efterhånden helt snusfornuftig i diverse interviews.\nEneste minus som jeg ikke nævner, er ifølge mig selv CV's ikke rekord store træf på transfers ind. I FCN var det nærmest kun ud og i FCK var der en del missere. Skal dog tages i betragning af mange af dem aldrig fik chancen og den fornødne spilletid, grundet FCK's altid manglende tålmodighed. Den del mangler vi og se, men det bliver spændende og følge. For selvfølgelig kommer der spillere ind og også med stor kvalitet. Det er jeg ikke i tvivl om. Vi er et godt sted i BIF lige nu. Vi har mange gode kort på hånden. Nu skal de spilles rigtigt.\nJa, fuldstændig enig, og selvfølgelig er jeg superglad for mesterskabet, men jeg bliver lidt desperat når man glemmer at nyde hvad BIF har opnået de sidste 2 år (især i år) I 2020 var der også mange røster der spåede at vi ALDRIG ville komme i nærheden af 1 pladsen, CV var en ringe købmand, og NF var direkte ringe. Nu starten kritikken igen af CV, NF går lidt forbi denne gang :) Det kommer til at gå godt, tro mig. Da jeg i sin tid hørte, at CV skulle være sportschef tænkte jeg.. yes yes yes, nu kommer det til at gå skide godt Indtil videre, er jeg ikke blevet skuffet, hverken over CV eller NF. Jeg er fuldstændig sikker på at ingen af de 2 eller mange flere sidder på deres hænder, der er fuld speed på... Måske bliver vi kun 2 er i år :) men det kommer...\nVi har jo også Danmarks bedste træner team :=)\n@HvorliggerColding Fantastisk indlæg, super godt skriv.\nJeg er selvfølgelig også meget enig i dine betragtninger, men jeg syntes dit indspark ang vores nuværende ledelse er helt spot on.\nJeg sover i hverfald godt med CV/NF bag roret. Jeg er faktisk mere tryg end jeg nogensinde har været !\nWelkro 27. juli 2021\n@HvorliggerColding tak for et sagligt og velformuleret svar!\nDu nævner FCK som skræmme eksempel og her er jeg helt enig. De har forvaltet de mange millioner helt skidt.\nMen omvendt kan du så også kigge på FCM. De har købt dyrt ind, opnået sportslig succes med spillerne, og solgt dem igen for høje beløb. Så det kan sagtens lade sig gøre. De kører en god forretning på spiller køb og salg, samtidigt med at de vinder mesterskaber og kvalificerer sig til CL.\nAt gøre som FCN er jeg ikke fan af. Og hvis du kigger på regnskaber så bruger FCN 2-2.5 gange så mange penge på deres akademi og talent udvikling, og det kan jo i princippet være lige så risikabelt som spillerindkøb. Du kan jo også løbe ind i nogle dårlige årgange, og hvor skal spillersalg og kvalitet på banen så komme fra.\nHvad gør FCN hvis talent brønden en dag løber tør?!\nSå jeg ser en kombination af talentudvikling og spillerindkøb som den bedste løsning, og det beskrives også i strategien.\nMin pointe er aldrig at vi skal outspende økonomien. Jeg har også været med fra starten, og lidt med klubben under den forfærdentlige håndtering af økonomien helt tilbage fra Interbank og til KASI overflødighedshornet.. Jeg synes bare at der er en generel berøringsangst med ordet transfers. Strategien skriver ikke at der ikke må laves transfers, store eller små, men at det handler om bæredygtighed. Og har vi en dygtig sportslig ledelse, som jeg bestemt mener at vi har nu, så burde det også være muligt at kunne bruge penge på transfers på en bæredygtig måde, der løfter holdet her og nu, men også på længere sigt.\nIgen så indebærer udvikling af egne talenter også en ret anseelig risiko, som en transfer også altid vil gøre.\nDet smukke er at vi ikke behøver at være enige, men at vi begge håber på det samme for klubben i sidste ende.\nDen bog vil jeg helt sikkert prøve at få læst, tak\nForskellen mellem os og FCM er at de priser de sælger for, er medregnet bonuser og klausuler - hvilket jo betyder at det ikke engang er sikkert at de får alle pengene.\nBrøndby må udelukkende melde ud, gennem fondsbørsmeddelse, hvordan regnskab i hvert fald bliver påvirket, og aktiveres en bonus eller klausul vil der følge en opjustering af regnskabet.\nJeg vil våge at påstå at FCM's handler ser LANGT mindre lækre ud, hvis man stripper dem fra div. eventuelle fremtidige betalinger. Desuden har de rigmand der understøtter dem. (Jeg ved godt at det har vi også, men vi er trods alt stadig børsnoteret.)\nDet samme kan siges om FCN.\nMht. hvorvidt talent-brønden kan løbe tør for en stund - både og.\nHvis man kigger på omkostningerne bliver de jo fordelt ud på flere spillere pr. kroner, forstået som at én Maxsø-løn f.x. er det samme som 5-10 MC spilleres løn.\nDermed spreder du også din risiko ud, her er investeringen ikke tabt hvis en enkelt spiller ikke lever op til forventningerne, så længe der bare er én eller to der stepper op. Det betyder også at sandsynligheden for at du har en hel årgang der flopper er relativt lille, hvis forarbejdet er lavet ordentligt.\nDet gør Brøndby eks. ved samarbejdsklubber -\nLige nu har vi 30 (heri indgår amatørafdelingen) samt 12 venskabsklubber.\nAntager vi at der er 20 spillere pr. hold, pr. årgang,\ner det 600 spillere i samarbejdskredsen og 840 i alt, pr. årgang som klubben tager stilling- og har kendskab til, blot gennem MC samarbejdet. Hertil kommer den eksterne scouting hvor vi henter en Ægedius, Salech, Fallenius, (Børkeiet) m.fl.\nDet er et ok imponerende samlebånd i min optik, der bare skal anvendes til fulde. Desuden skal vi først betale løn til dem, når de kommer på kontrakt hos os selv. Samme logik kan forsvare FCN's forretningsmodel.\nSidst men ikke mindst vil jeg lige kommentere det med bæredygtige investeringer, mest fordi du tidligere i tråden skriver at du anser det for bæredygtigt hvis vi køber en spiller for 100m og sælger for 101m.\nFor det vil ikke være bæredygtigt, men faktisk en relativt dårlig forretning, med mindre han egenrådigt har skaffet os en hel del millioner ved sportslige resultater.\nFor at lave bæredygtige handler, bør salgsprisen være større end ALLE omkostninger i forbindelse med signingen af spilleren, herunder transferpris, løn, agenthonorar, sign-on fee, evt. bonuser. Det kan så diskuteres om, hvis data analytikeren evner at opstille en algoritme, hvorvidt det bør modregnes hvor mange penge en spiller har bidraget med, gennem præstationer.\nTak for en god tråd i øvrigt.\n@Welkro Tror nu ikke vi er så uenige endda ;-)\nSom jeg også skrev, mener jeg også der skal handles ind til truppen. Helt sikkert. Vi må bare ikke kaste en masse penge overbords for at nå kortvarigt succes som for at nå CL. Det er ganske enkelt for risikabelt ift til den chance vi har, som vel groft taget er 30 procent. Her tænker inkl evt nye spillerkøb.\nDu nævner FCN og på det punkt er vi uenige. Du siger de løber tør for talenter. Her må vi kigge på historien og her er der intet der tyder på at de løber tør. Det er nærmest omvendt. De har kontinuerligt vist igennem 5 år nu at deres spillere kommer på et højere og højere niveau og deres priser følger med. Rigtigt at 1-2 år og et par store salg havde været hvad man kunne kalde for tilfældigheder. Det mener jeg ikke man kan argumentere for. Og ja det er rigtigt at de bruger rigtigt mange penge på deres akademi, men det er jo bare deres måde og investere på. En langt bedre og mere sympatisk måde end FCK med deres Lalandia m.m. I FCN bliver pengene i fodbolden og tjener fodbolden.\nEt par eksempler fra FCN :\nAndreas Skov Olsen to Bologna FC 1909 24.07.2019\nNikolai Baden Frederiksen to Juventus 18.08.2018\nEmiliano Marcondes to Brentford 01.01.2018\nStanislav Lobotka to Celta Vigo 15.07.2017\nMarcus Ingvartsen to KRC Genk 12.07.2017\nDivine Naah to Manchester City, 31.01.2017\nEmre Mor to Borussia Dortmund 07.06.2016\nUffe Bech to Hannover 96 in 2015\nAnders “AC” Christiansen to Chievo Verona in 2015\nDet er altså mere end godkendt. Se spillerne og ikke mindst de adresser de havner på. Det er altså ikke til 2 bundesliga og lign.\nDer er selvfølgelig en risiko ved alt, men prøv og læg spillerhandlerne ind i superligaen for sidste sæson med ind i billedet og så kig på dem som ramte plet.\nJeg tæller Kevin Dicks som endda var en lejespiller i AGF, resten er enten middelmådigt eller nærmes en katastrofe ift til pris/værdi. Zanka/Sisto/Bundu/Sabbi/Ailton/Matic som de værste eksempler.\nMed det grundlag mener jeg godt man kan sige, at risikoen er størst på transfermarkedet. Måske et ringe grundlag, da jeg dybest set ikke har den store respekt for Superligaens generelle niveau på det område med få undtagelser. Men alligevel. Følg lige linket og kig på hvor mange penge der bare er kastet ud af vinduet. Præcis som vi har gjort det i 15-20 år.\nJeg tør næsten ikke sige det, men køb af et akademi i Afrika eller Asien, var måske ikke verdens værste ide.\nJeg er enig med dig i at det ikke skal stå alene. Men vi har langt bedre forudsætninger end FCN og har derfor på den lange bane mulighed for at hente endnu større profiler ind, for at støtte holdet med vores talenter.\nEn kommentar på FCM som rigtigt nok har hentet fint ind igennem årene. De har bare den fordel at de har deres data fra Bennham, som vi desværre ikke besidder. Så kan man jo tillægge det den værdi man vil. Kigger du dog på den liste jeg linkede til tidligere i sidste sæson er jeg knapt så imponeret, så her er jeg mere tilbøjelig til at sige at de har været heldige. Og hvad er deres muligheder når de ikke præsterer på banen og ikke vinder. Så skal de købe endnu mere og endnu dyrere ind med igen endnu større risiko. De mener at deres Lalandia er køb og salg af spillere. Det må de bevise over en længere årrække. Jeg vil dog ikke afvise det, men deres forretningsstrategi vil blive kopieret på et tidspunkt (for de data kan de ikke sidde alene på forevig) og så er deres fordel væk. Desuden er FCM selv et akademi for Brentfort som jo har nedlagt deres eget. En model som jeg slet ikke ser som en fordel, men det er en helt anden snak.\nTil slut vil jeg ligesom 3point har skrevet rose både dig og de andre debattører herinde for de konstruktive og gode betragtninger og kommentarer. Det har fået mig herind permanent nu og væk fra FB, hvor du var blevet kastet til med alverdens grimme bemærkninger.\nSamtidigt er det min overbevisning at det er netop det der skal til for at løfte debatten og dermed også klubben på længere sigt. Hvis jeg sad i en af de store stole, ville jeg klart kigge denne vej hvis jeg skulle tage temperaturen på klubben og måske få lidt inspiration frem for alle andre såkaldte social media platforme, som har udviklet sig noget som minder om EB's Nationen da det eksisterede.\nStoltheden er kolossal !!!\nGizmo 30. juli 2021\nFCN modellen skal vi ikke følge. Som fan, er titler og oplevelser vigtigere ind millioner.\nVi skal holde på talenterne længere ind FCN for at opnå noget.\nVi må ikke glemme underholdningen og oplevelserne.\nFCN kan hygge sig med deres millioner imens vi spiller gruppespil. FCN sælger også de næste talenter inden de når at vinde noget. Fedt.\n@HvorliggerColding Beste indspark jeg har læst på sitet!\nFaxes største fan 28. juli 2021\n@HvorliggerColding tak for et gennemtænkt indlæg der præciserer hvorfor vi skal tænke langsigtet. Jeg er helt på linie og enormt tryg ved at CV trækker de store linier og at vi har en enormt pragmatisk cheftræner der arbejder med de spillere han har uden at lave unødig støj i medierne\nHej Welkro, vi vil gerne rose dig for dit fine debatindlæg. Og vi er meget glade for de saglige svar, som der er kommet. Et bevis på at man sagtens kan have uenigheder om et emne, men alligevel have en fornuftig debat.\n@3point.dk 1000 tak for jeres positive feedback, det betyder meget!\nJeg har også selv oplevet denne debat som yderst positiv fra alle deltagere, og trods forskellige holdninger, er det tydeligt at passionen fra de enkelte debattører jo udspringer fra kærligheden til den samme klub.\nRygter siger at Pescara nu er åben for salg af Frederik Sørensen, det ville lune med ham i truppen. 1 September har vi en stærkere trup en inden transfervinduet startede, vent og se :-)\nJf Tipsbladet et det ikke et rygte, men direktøren for klubben der har åbnet for salg af ham og en anden spiller.\nKan kun give dig 100% ret ..jeg har sagt i mange uger at CV er ved at spare os ihjel, og med den indstilling så blir vi spillet på røv og albuer ud af europa og skal nok bare være heldige hvis ikke vi blir gjort skammeligt til grin. Jeg har KÆMPE tvivl til CV, manden har vidst denne situation kom i lang tid og han gør INTET ….INTET som helst …han lader bare holdet blive ringere ringere og ringere …det er dybt kritisabelt\n@NewY - Hvordan ved du, at han intet gør?\nMit bud er, at CV er igang med en masse forbedredelser. Der er mange andre opgaver for en fordbolddirektør, men bare at signe nye spillere dagen lang.\nDer kan jo ikke skrives under med nye spillere hver dag i 2 måneder.\nI følge en information jeg har fået skulle ham svenskeren være set i Brøndby i dag.\nKunne det ligne en præsentation af en ny spiller eller spillere inden ugen er omme. Jeg tror på det sker og måske samtidig med at man meddeler maxsø er solgt.\nVi må se, vi bliver en del klogere inden ugen er omme, om det har noget på sig.\nDet står på Twitter hvor en bruger mener at have set ham på Stadion. Det virker plausibelt, når man ser det tilhørende billede og forklaring.\n@Mr.D yep med ryggen til\nPersonen skulle have set ham og være 100% på det er ham.\nTænker den er god nok, men tænker også at CV godt\nKunne overraske komme med en mere.\n@Mr.D der er et svensk tweet for svenske talenter, der skriver for få timer siden, at han nu skulle være blevet Brøndby spiller.\nMen vi bliver klogere inden ugen er omme.\nJeg håber CV kommer med et par spillere.\nKunne det ikke tænkes at det offentligøres med et maxsø salg.\nBemærk - Det svenske tweet er lidt “suspekt”, profilen har kun skrevet om ham. Det kunne se ud som et partsindlæg mere end en objektiv vurdering.\n@Mr.D godt tænkt så er folk da langt ude hvis de sidder opretter det\nMen du har et rigtig godt argument.\nVi bliver klogere i løbet af ugen, virker som en god erstatning for kabingo til fremtiden.\nSpændende hvad der ellers kommer ind eller ud.\nBillboard 1. august 2021\nTror lige man skal huske i denne transfer saga at der formentlig ikke er kommet en krone ind i kassen endnu i likvide midler.\nDerfor ER der ikke 20 millioner at købe ind for. De er der først ved nytår eller senere.\n@Billboard Det må du gerne lige uddybe.\nAltså når jobbe eller Maksø er blevet solgt kommer der ikke penge ind, før nytår?\nEller når vi er kvalificeret til EL/CL kommer pengene først til nytår?\nUddyb gerne, da jeg ikkekender mekanismerne.\nsælgende klub får en overgangssum og dette skal ske ved salget.\nNår Brøndby opjustere i sit indeværende regnskabs år, som man gjorde med salget af jobbe.\nSå opjustere man til større plus i indeværende regnskabs år.\nBrøndbys regnskabs år er frem til 31/12. en forventet større omsætning i indeværende regnskabs år. Må vi være det samme som penge ind på kontoen i indeværende år.\nEllers ville jeg blive meget overrasket.\nTænk hvis en klub køber en spiller bruger ham et halvt år og går konkurs, så får sælgende klub ikke deres penge.det giver slet ingen mening\nTil de interesserede, er der et interview med CV inden dagens kamp i Vejle, om transfervinduet. Jeg synes det er ret klart i interviewet, at der for CV ikke findes noget der hedder her og nu. Det er langsigtede betragtninger han kommer med, beslutninger der er i tråd med tidligere udmeldinger osv. Han bruger meget tid på at huske alle på hvad der blev udlagt af planer, da han tiltrådte. Og så tror han ekstremt meget på tanken om at når en spiller bliver solgt, er der en ny der vokser ind i rollen. Jeg tror en central pointe for alle vil være ikke at sætte næsen op efter tilgange ad spillere i morgen eller resten af næste uge. Jeg er helt overbevist om at han venter til sidst i vinduet, efter at have hørt dette interview. Mesterskabet, Europa osv har ikke ændret hans måde at gøre tingene på. I længden tror jeg det er den helt rigtige vej, han kører klubben hen. Man kan være uenig, men mens det er CV ved roret, så bliver det sådan her. Take it or leave it. Jeg vælger helt klart det første. https://www.eurosport.dk/fodbold/3f-superliga/2020-2021/stor-transfersnak-med-carsten-v.-jensen-om-maxso-sorensen-wikstrom-uhre-med-mere_vid1518014/video.shtml


CPH:DOX – reality-check i Cinemateket 20.-31. marts 2019 | Det Danske Filminstitut\nCPH:DOX – reality-check i Cinemateket 20.-31. marts 2019\nKøbenhavns internationale dokumentarfilmfestival CPH:DOX vender tilbage med sit årlige reality-check i dagene 20.-31. marts. Cinemateket lægger sale til mere end 120 visninger i festivalens enorme program, hvor vi kommer vidt omkring: Fra europæisk idehistorie over karismatisk megafauna til bitcoins, Watergate og alt derimellem. Hér en kort guide gennem festivalprogrammet, så du spændt og velforberedt kan tælle ned til kick-off. Og husk at der er rabat på alle ordinære visninger i Cinemateket for vores medlemmer – du får dine billetter til bare 50 kr.\n12 danske og internationale film er udvalgt til at konkurrere om festivalens hovedpris DOX:AWARD. Åbningsfilmen ‘Reformisten’ af Marie Skovgaard, der fortæller om tre år i Danmarks første kvindelige imam Sherin Khankans liv i medgang og modgang, understreger også festivalens tilslutning til det nye 50/50by2020 charter, der kalder på nye tider i branchen med flere kvinder både foran og bag kameraet. Filmen er fuldt booket, men vises igen i Cinemateket den 27. marts.\ni serien HITS vises bestsellere, festivaldarlings og helt nye film. Blandt andet et gensyn med legenden Agnès Varda i hendes helt nye selvportræt ‘Varda by Agnès’ fra 2019. Dertil italienske Roberto Minervinis nye film fra udkants-USA ‘What You Gonna Do When The World’s On Fire?’ om den voksende uro i den sorte underklasse i sort/hvide billeder, der bygger bro mellem nutid og fortid. Victor Kossakovskys nye film ‘Aquarela’ leverer derimod et storslået billedværk om det fjerde element, verdens vandmasser, tilsat et bragende heavy-metal soundtrack. Og i en anden visionær storfilm optaget i 4K og med 7.1 surround lyd fra Sverige kommer ‘Charismatic Megafauna’, der set fra den kosmiske synsvinkel viser os livet i hypermoderniteten, hvor tid og rum overskrider den menneskelige skala. Instruktørerne og produceren bag filmen gæster Cinematekets visning den 28. marts.\n'Varda by Agnès' af Agnès Varda\nI serien POLITIK er der tre underkategorier: F:ACT Award, Europa og Justice. Til årets F:ACT Award er 11 helt nye film nomineret, alle dedikeret feltet mellem dokumentarisme og dybdegående journalistik. Det er film, der ikke blot vil vise os verden, men som også vil ændre den. Glæd dig blandt andet til at blive klogere på bitcoins, blockchains og big data med filmen ‘Trust Machine: The Story Of Blockchain’, hvor der efter visningen den 23. marts i Cinemateket inviteres til bitcoin workshop med Lenka Hudáková (Community Lead Europe) direkte fra biografsædet.\nFilmene i kategorien Europa sætter fokus på demokratiets tilstand og på de europæiske idéers historie. Kom blandt andet til Russisk Aften i Cinemateket i selskab med Gorbatjov, Jeltsin og Putin på lærredet - og Ellemann, Davidsen og Skak på scenen - og skyl det hele ned med borsch og vodka!\nDerudover er vi meget glade for, at præsentere Chris Markers visionære, længe uopdrivelige, men nu restaurerede ‘The Owl’s Legacy’ i Cinemateket den 23. marts. Maratonvisningen af mesterværket (filmen varer knap 5 og en halv time) inkluderer et græsk symposion (altså et drikke- og ædegilde) med Fasolada-bønnesuppe og rødvin. Så kom og berus dig med os i den nye viden om demokratiets historie, udvikling og løbende udfordringer i et vaskeægte demokrati-symposion.\n'The Owl's Legacy' af Chris Marker\nI kategorien Justice stiller CPH:DOX skarpt på forholdet mellem individ og stat, sikkerhed og frihed, etik og jura, samt retsstat og demokrati. Filmene følges af debatter med førende advokater, fagpersoner og filmskabere. Gå for eksempel ikke glip af den Oscar-vindende instruktør, Charles Ferguson, der står bag dokumentaren ‘Inside Job’, når han gæster Cinemateket i forbindelse med visningen af ‘Watergate’ den 24. marts. Den 26. marts er der Masterclass med Charles Ferguson i Cinemateket.\nKom også og mød instruktøren bag den prisvindende dokumentar ‘The Silence of Others’ om Franco diktaturets efterkommeres stadige kamp for retfærdighed den 22. marts i Cinemateket, hvor der vil være debat om retsfølelse, retfærdighed og Franco med professor i spansk og erindringskultur Hans Lauge Hansen, retsfilosof Jakob Holtermann og DR’s europakorrespondent Anna Gaarslev som moderator.\nMed kategorien SCIENCE krydser forskning og film spor i CPH:DOXs fokus på videnskab, teknologi og samfund. Seriens åbningsfilm ‘Hunting For Hedonia’ spørger blandt andet om lykken bor i hjernen, om man kan kurere depression med elektroder og meget andet i denne danske film om hjernens mysterier. Filmen vises med en debat med psykiatribrugerens perspektiv i Cinemateket den 24. marts.\nCPH:DOX byder igen i år på musikfilm med plads til de skæve toner i biografmørket. Blandt seriens mange musiske højdepunkter, hvoraf otte film vises i Cinemateket, er du nødt til at komme og fejre kærligheden med den romantiske film om Leonard Cohen og hans norske muse Marianne, når Klaus Lynggaard introducerer ‘Marianne & Leonard: Words of Love’ i Cinemateket den 31. marts. Af andre uundgåelige musiske oplevelser kan nævnes ‘Blue Note Records: Beyond the Notes’ hvor jazzet coolness møder nutidens sorte musikscene. Mød instruktøren efter visningen i Cinemateket den 20. marts.\n'Blue Note Records: Beyond the Notes' af Sophie Huber\nCinemateket er stolte af at huse mange visninger af de radikalt, visionært og nytænkende kunstfilm i årets CPH:DOX program. Mød blandt andet instruktørerne på hele 8 film i serien i Cinemateket og dyk ned i en ung shamans liv i den hallucinatoriske film fra et colombiansk matriarkat med filmen ‘Altiplano + Lapü’, der vises den 22., 26., og 31. marts i Cinemateket.\n'Altiplano + Lapü' af Malena Szlam, Juan Pablo Polanco og Cesar Alejandro Jaimes\nAutofiktion er en genre, der ellers er mest kendt fra litteraturen, men CPH:DOX tematiserer genren med denne serie af film med filmskabere, der sætter sig selv på spil både foran og bag kameraet. Glæd dig blandt andet til at møde Mia Engberg, når vi viser hendes film ‘Lucky One’ den 27. marts i Cinemateket. Blandt mange film, der strækker sig fra det poetiske og drømmende til det kontroversielle og grænseoverskridende, byder vi også på ‘M’, en mørk og intens doku-noir, om en israelsk mand, der konfronterer det ultraortodokse miljøs overgreb. Filmens instruktør gæster Cinemateket den 29. marts.\nUnder kategorien REAL LIFE finder du gode historier og stærke karakterer. I underkategorien Nye Danske Film vises blandt andet verdenspremieren på ‘Amys Vilje’. Filmen er en global fortælling om den adopterede dansk-etiopiske teenagepige Amy, og du kan møde instruktøren til premieren den 21. marts, hvor der vil være debat om transnational adoption i forbindelse med visningen.\nSom noget nyt lancerer CPH:DOX en ny sektion for spillefilm, Fiction for Real, der på hver sin vis rækker ud over fiktionen for at fortælle os noget om virkeligheden. Cinefile entusiaster kan godt glæde sig til argentinske Mariano Llinas 14 timer lange film ‘La Flor’ om fire seje kvinder, i seks afsnit, seks forskellige genrer, vist over tre dage i Cinemateket den 22., 23. og 24 marts.\n'La Flor - del 2' af Mariano Llinás\nDerudover byder CPH:DOX i sit stærke program på CPH:MEETINGS, som sætter fokus på samtidens vigtigske emner med vedkommende film og debatter. Som en del af CPH:MEETINGS viser vi i Cinemateket den 30. marts filmen ’Humanity on Trial’ efterfulgt af paneldebat om flygtninge og frivilligt arbejde med spørgsmålet: Hvilken rolle spiller civilsamfundet i flygtningekrisen?\nCPH:DOX byder også på 26 eksklusive live-koncerter med visuel overbygning. AUDIO:VISUALS er live-events skabt i samarbejde mellem musikere, billedkunstnere og filmskabere. I Cinemateket glæder vi os til en musikalsk surround sound-oplevelse ud over det sædvanlige med Palle Mikkelborg og Mike Sheridan og det franske Hope Ensemble ‘Anamorphosis’ den 20. marts på festivalens åbningsdag.\nLæs mere om hele CPH:DOXs favnende og undersøgende program – og grib en uvurderlig chance for at kigge nærmere på virkeligheden sammen med os i Cinemateket. Vi glæder os – og vi ses den 20.-31. marts.\nMedlemmer af Cinemateket får rabat på alle ordinære visninger i Cinemateket – 50 kr. (normalpris 90 kr.).\nTid: 20.-31. marts\nBilletter: Online eller via Cinematekets billetsalg: 33 74 34 12


Berlinblog: Giraffe (Charlottenburg)\nDer ligger ikke så mange restauranter i området omkring S-banen Tiergarten men en cafe/restaurant er værd at nævne og det er Giraffe den ligge lige rundt om hjørnet af S-banen og Strasse des 17. Juni.\nJeg har været der en hel del gange og har altid været overrasket over deres kæmpe store spisekort. Det er ikke til at sige om der er lagt vægt på tysk/asiatisk eller ? mad for spisekortet er en "blandet landhandel". Bare udvalget at morgenmad alene er en udfordirng for en. Restauranten er rimelig stor der er vel rundt regnet plads til ca 80 mennesker og man kan sidde ved borde ved vinduerne eller man kan sidde lidt mere for sig selv i sofaer. Det eneste jeg synes er lidt ærgeligt er at hvis der er mange mennesker er der rimeligt larmende og man skal hæve stemme noget for at kunne snakke med de andre ved bordet.\nServicen er fin, personalet er opmærksomt og venligt. Det er store portioner man for serveret for rimelige penge. Er vejret godt kan man sidde ude.\nGiraffe kan jeg også anbefale hvis I har været rundt i Tiergarten og bare vil drikke en kop kaffe.\nåbent alle dage 8-02\nEingestellt von berlinblog um 12:07


OPFØLGNING PÅ BESKÆFTIGELSESINDSATSEN I HADERSLEV KOMMUNE - PDF Free Download\nAndrea Caroline Lauridsen\n1 OPFØLGNING PÅ BESKÆFTIGELSESINDSATSEN I HADERSLEV KOMMUNE Til Job- og arbejdsmarkedsudvalget og LBR OPFØLGNING 3. kvt. 212\n2 Opfølgning på beskæftigelsesindsatsen i Kommune I denne rapport sættes hvert kvartal fokus på to væsentlige udfordringer i beskæftigelsesindsatsen i Kommune. Denne gang er vi på borgere i tilgang til permanente ydelser og langtidsledige. Til sidst i rapporten er der en kort status på ministermålene. I rapporten sammenlignes med en klynge af kommuner, nemlig Bornholm, Frederikshavn/ Læsø, Guldborgsund, Kalundborg, Lolland, Norddjurs, Randers, Slagelse, Samsø, Svendborg/Langeland og Vordingborg. Disse kommuner er valgt, fordi de har samme rammevilkår som. Kort om arbejdsmarkedet og beskæftigelsesindsatsen i Figur 1: Udviklingen i antallet af lønmodtagere i Kommune. jan. 28 jun. 212 Antal beskæftigede Kilde: jobindsats.dk jan-8 maj-8 sep-8 jan-9 maj-9 sep-9 jan-1 maj-1 sep-1 jan-11 maj-11 sep-11 jan-12 maj-12 Stop i faldet i beskæftigelsen Antallet af lønmodtagere med bopæl i kommune var i juni 212 på ca personer. Dermed er beskæftigelsen på samme niveau som samme måned sidste år. Også i som helhed er beskæftigelsen det seneste år stort set uændret. Siden januar 28 - før finanskrisen - er beskæftigelsen i faldet med ca. 1 %, hvilket svarer til, at der i dag er ca. 24 færre i beskæftigelse. som helhed oplevede i perioden et fald på ca. 7,9 %. er således ramt forholdsvist hårdere af krisen end regionen som helhed. Figur 2: Udviklingen i ledigheden og Svagt faldende langtidsledighed langtidsledigheden Ledigheden er det seneste år steget med 11,5 %, Indeks 1 = juni jun-11 jul-11 aug-11 sep-11 Bruttoledige okt-11 nov-11 dec-11 jan-12 Langtidsledige Figur 2: Udviklingen i ledigheden og langtidsledigheden Udv. i langtidsledigheden jun jun DLA FTF Ledere FOA Gn.snit Det Faglige Hus BUPL Krifa HK Metal feb-12 mar-12 apr-12 maj-12 jun-12 NNF 3F Byggefagenes Teknikere -1, 1, 2, 3, 4, 5, 6, Andel forsikrede langtidsledige således at der i juni 212 var ca ledige fuldtidspersoner på dagpenge og kontanthjælp i. Det seneste år er langtidsledigheden i faldet svagt med 1 %. Dette dækker dog over et kraftigt fald i langtidsledigheden fra juni til juli på 2 %, hvorefter den i resten er perioden generelt har været stigende. Udviklingen af antallet af langtidsledige dækker over en kraftig stigning i antallet af langtidsledige dagpengemodtagere, mens antallet af langtidsledige kontanthjælpsmodtagere er faldet. Den typiske langtidsledige i er en en 5+ årig mand, der enten er medlem af 3F, HK eller Krifa. Det seneste år er der dog sket en række forskydninger i, hvem der bliver langtidsledige. Således er antallet af langtidsledige mænd faldet, mens antallet af kvinder er steget. Ligeledes er den aldersgruppe der er vokset mest de 3-39 årige. Mens både HK og Metal har haft fald i antallet af langtidsledige, så vokser antallet i A-kasser, hvis medlemmer typisk er ansat i det offentlige som FTF FOA og BUPL.\n3 Færre på førtidspension - men flere udsatte kontanthjælpsmodtagere Figur 4: Nytilgang til førtidspension i pct. af befolkningen, og,6%,5%,4%,3%,2%,1%,%,34%,41%,56%,44%,26% Kilde: jobindsats Note: Målingerne er opgjort juni i hvert år. kontanthjælpsmodtagere, og er det seneste år vokset med 49 %. Boks 1. Kort om initiativet: Brug for alle Mål og succeskriterier Initiativets langsigtede mål er: Borgere i matchgruppe 3 kommer i job eller ordinær uddannelse På kort sigt er målet: Borgere i matchgruppe 3 påbegynder en aktiv beskæftigelsesindsats og ommatches derfor til match 1 eller 2 Med henblik på at understøtte det langsigtede og kortsigtede mål indgår følgende succeskriterier i initiativet: Den enkelte borger fastlægger i samarbejde med jobcentret et konkret og realistisk mål om beskæftigelse eller uddannelse Tilgang til førtidspension falder De seneste år er det lykkedes at få begrænset tilgangen til førtidspension betydeligt. I 21 fik,56 % af befolkningen tildelt en førtidspension. I 212 var dette tal faldet til,26 %. Tilgangen til førtidspension set i forhold til befolkningens størrelse er således gået fra at være et godt stykke over s niveau til et stykke under, jf. figur 4. En stor del af tilgangen til førtidspension kommer fra midlertidigt passive kontanthjælpsmodtagere en gruppe der ikke alene står uden for arbejdsmarkedet, men som heller ikke modtager beskæftigelsesrettede tilbud. I udgør denne gruppe 25,7 % af alle Fokus på borgerens progression For de fleste midlertidigt passive kontanthjælpsmodtagere har uddannelse og beskæftigelse lange udsigter. Det er derfor nødvendigt at have fokus på de små skridt, borgeren tager mod job og uddannelse. Flere jobcentre landet over har på det seneste arbejdet systematisk med styring på, hvorvidt borgeren opnår selv små fremskridt. Disse registreres, følges op på og forholdes borgeren selv. Denne arbejdsmetode har generelt givet gode erfaringer. deltager for tiden i et kontrolleret forsøg, Kommunerne etablerer tværfaglige teams, med hvor unge indsatsklare kontanthjælpsmodtagere repræsentanter fra hhv. beskæftigelses-, social- og modtager mentorstøtte. Mentors opgave er at sundhedsforvaltningen og evt. ungeforvaltningen. understøtte at den unge kommer i uddannelse og Borgeren får en indsatsplan og modtager tilbud på tværs sekundært i job (der på sigt kan fører til at den af kommunens forvaltninger unge påbegynder en uddannelse). To centrale element i forsøget er, at den unges små progressioner mod uddannelse og job måles, og at mentor anvender disse i samarbejdet med den unge. Nødvendigt med en tværfaglig indsats Midlertidigt passive kontanthjælpsmodtagere slås typisk med komplekse helbredsmæssige og sociale problemer, og mange har svært ved at få livet til at hænge sammen. Borgerne kan ikke forventes at kunne varetage disse udfordringer selv, hvorfor hver enkelt borger bør tilbydes en individuel og helhedsorienteret indsats. Af samme årsag går og resten af landets kommuner nu i gang med initiativet Brug for alle indsats til udsatte kontanthjælpsmodtagere. Initiativet består i, at alle kontanthjælpsmodtagere i match 3 får et møde med et tværfagligt team, samt en individuel indsatsplan. Fokusområder for kommune: Fokus på selv de små forandringer i borgerens udvikling - også fra politisk hold Sikre fælles politisk fodslag/strategi på tværs af forvaltninger, så borgeren får en helhedsorienteret indsats Bruge erfaringer fra det kontrollerede forsøg med understøtning af borgerens udvikling og deltagelse i tilbud via mentorer\n4 Fokus på den tidlige indsats i bekæmpelse af langtidsledighed Figur 5: Andel i beskæftigelse 3 måneder efter nyledighed, 4.kvt kvt.211, Klynge og ,3 32,5 35,1 I 3 kvartal 212 fandt 34,3 % af de nyledige dagpengemodtagere i arbejde indenfor 3 måneder. Herved kommer en større andel af de ledige i beskæftigelse 3 måneder efter at bliver nyledige i end i klyngen, jf. fig Som tidligere beskrevet oplever dog både en stigende ledighed og stigende langtidsledighed. I klyngen som helhed er ledigheden og langtidsledigheden aftagende.i Juni 212 var 1,85 % af arbejdsstyrken langtidsledige. Historisk har arbejdsstyrken i været mindre langtidsledige end arbejdsstyrken i Klynge klyngen, men det seneste års stigning betyder, at nu er på samme niveau som resten af klyngen. har derfor fortsat en stor opgave med at sikre, at nyledige hurtigt kommer i arbejde igen så de ikke overgår til langtidsledighed. Andel i pct. En tættere dialog med nyledige Der er en dokumenteret positiv effekt for, at tidlig og hyppig kontakt til ledige kan afkorte ledighedsforløbet. Det er gennem kontakten, at jobcentret har mulighed for at påvirke den ledige og dennes jobsøgningsadfærd. Omkring 1 % af de nyledige i har kontakt med jobcentret mindst 2 gangen inden for de første tre måneder. I generelt har ca. 12 % af de nylige 2 kontaktsamtaler eller flere inden for de første 3 måneder. kan derfor med fordel styrke indsatsen overfor nyledige gennem en tættere dialog med den ledige. Sigtet i denne dialog bør især gå på at afklare den enkeltes behov og sikre, at den enkelte får de relevante tilbud, der skal til, for at afkorte ledighedsperioden. Her kan især privat løntilskud være et godt tilbud til ledige, fordi det styrker dennes netværk og faglige kompetencer. Figur 6 Geografisk mobilitet - : arbejdspladser 31 jobnetstillinger - 6 min: arbejdspladser jobnetstillinger - 9 min: arbejdspladser jobnetstillinger - 12 min: arbejdspladser jobnetstillinger Fokus på den faglige mobilitet og geografisk mobilitet En analyse fra viser, at en høj andel af både kort- og langtidsledige, der har opnået genbeskæftigelse, i deres nye job har fået helt andre arbejdsopgaver end i tidligere job. Via en tættere dialog kan derfor sætte fokus på behovet for opkvalificering og omskoling, og derved styrke lediges faglige mobilitet. Herved øges den lediges mulighed for at tage arbejde i andre typer af brancher, end dem de kommer fra. I var den gennemsnitlige pendlingsafstand i 211, 23 km. Til sammenligning var gennemsnittet i på 21,1 km. Borgere i kommunen pendler således relativt mere end gennemsnittet i. En mobilitetsanalyse, BR har lavet, viser, at der i 1 kvartal 211 var 31 jobnetstillinger i (se figur 6). Var man villig til at rejse blot 1 time efter ledige stillinger var der jobnetstilliger og så fremdeles. kan derfor med fordel gå i dialog med nyledige om potentialet ved en udvidet geografisk jobsøgning til Midtjylland og Fyn. Fokusområder for Kommune: En tættere dialog med nyledige med fokus Opkvalificering målrettet behov på arbejdsmarkedet Brug af virksomhedsrettede tilbud især privat løntilskud Dialog med ledige om potentialet i faglig og geografisk mobilitet 1 Beskæftigelsesregion (212): Mobilitet fra ledighed til job. En undersøgelse af kort- og langtidslediges faglige og geografiske mobilitet i, Udarbejdet for Beskæftigelsesregion af mploy. København\n5 Kort status for Ministermål Fig. 4. Udvikling i arbejdskraftreserven (ledige med mindst 3 mdr. ledighed), jun. 11 jun ,8-1,7-13, 1,9 Jobklare Arbejdskraftreserven i dvs. personer der har været ledige i mere end 3 måneder er det seneste år steget med ca. 12 %, mens den er faldet med ca. 2 % i klyngen. Det er både antallet af dagpenge- og jobklare kontanthjælpsmodtagere i reserven, der stiger. Det er vigtigt at have fokus på at gruppen af længerevarende ledige kan have gavn af en målrettet virksomhedsvendt indsats. Fig. 5. Udvikling i tilgang til permanente forsørgelsesydelser, mar. 11. mar ,7-11,4-43,7-21,9 Permanente ydelser I løbet af det sidste år har reduceret antallet af borgere på permanente ydelser. Det er ligeledes lykkedes at mindske tilgangen til både ledighedsydelse, fleksjob og førtidspension kraftigt. har i den seneste årsperiode haft klyngens højeste reduktioner i tilgangen til permanente ydelser. Fig. 6. Udvikling i unge fuldtidspersoner på offentlig forsørgelse, mar. 11 mar ,2 1,6-5,2 2,2 Unge på offentlig forsørgelse har det seneste år oplevet en markant stigning i antallet af unge på offentlig forsørgelse. Stigningen skyldes især flere unge på dagpenge og kontanthjælp. Men antallet af unge på førtidspension er steget. Til gengæld har der været et fald i antallet af unge på sygedagpenge. Fig.7. Udvikling i ikke-vestlige indvandrere på offentlig forsørgelse, mar. 11 mar ,8 5,6-25, 5,1 Etniske har haft en stigning på 8 % i antallet af ikke-vestlige indvandrere på offentlig forsørgelse over det sidste år. Det er især antallet af ikke-vestlige indvandrere på kontanthjælp der er steget. Kilde: Jobindsats.dk


Julekalender til teenager 2022 | Se et stort udvalg her!\nDet er ikke altid nemt at finde på noget, hvis du vil lave en julekalender til en teenager. For selvfølgelig kan du da nok sagtens få ønsker nok og idéer nok – men det bliver en dyr løsning. Men en julekalender med noget spiseligt i falder altid i god jul. For hvilken teenager gider ikke spise en lækker hapser dagligt.\nSe udvalget af julekalendere med delikat indhold nederst på siden, og bestil favoritten.\n1) Vælg den lækreste julekalender til teenageren\n2) Køb julekalender til teenager online – Se udvalget her!\nNår du skal vælge julekalender med noget lækkert bag lågerne, kan du overordnet set vælge mellem fem forskellige typer af indhold:\nVælg den lækreste julekalender til teenageren\nDu skal jo selvfølgelig vælge den julekalender, der har det indhold, som din teenager synes bedst om. Mange børn og unge mennesker kan f.eks. ikke lide lakrids, og så er det selvsagt ikke den, du skal bestille hjem.\nMen når først du har afklaret, hvilken type indhold der skal være i kalenderen, så er der stadig mange forskellige at vælge imellem. Og her er det nok først og fremmest pengepungen, der bestemmer. For jo højere kvalitet eller jo højere popularitet brandet har, des højere er prisen.\nHar du flere teenagere i huset, kan du jo med fordel købe en, der er til at dele. Eller du kan købe en familie-julekalender, så hele familien kan dele.\nKøb julekalender til teenager online – Se udvalget her!\nTjek udvalget herunder. Der er rigtig mange julekalendere at vælge imellem med forskelligt lækkert indhold bag lågerne. Bemærk også, at der findes både veganske, økologiske og sukkerfrie udgaver og meget mere. Køb den julekalender, din teenager skal glæde sig over ved at klikke på Køb nu-knappen. Så kommer du direkte til forhandlerens hjemmeside, hvor du med få klik kan få lagt kalenderen i kurven, så den kan blive sendt hjem til dig og din teenager.


Webshop - Nye regler for oplysning, retur- og fortrydelsesret\nE-handel-reglerne bliver pr. 13. juni 2014 ændret. EU-direktiv bliver implementeret ved dansk lov. Hvis I driver en webshop i dag, bør i gennemgå reglerne og vurdere, hvad der skal ændres i jeres CMS med hensyn til handelsbetingelser og beskrivelser etc. Disse rettelser bør implementeres inden 13. juni 2014.\nForbrugeraftale- samt købe-loven bliver tilpasset, hvilket for netbutikkerne betyder ændringer i deres oplysningspligt samt forbrugerens fortrydelsesret og returneringsmuligheder.\nEn af de væsentligste ændringer, der påvirker e-handel og webshoppen, er webshoppens oplysningspligt, som er blevet udvidet. Fremover skal der bl.a. informeres om følgende:\nVarens egenskaber i fuldt omfang skal beskrives, så det svarer til selve produktet, varen, ydelsen eller den solgte teknik\nAlt omkring fortrydelsesret, købs- og salgsbetingelser, betaling for fragt, fragt ved returnering, tidsfrister og procedurer skal beskrives udførligt. Både af brugte og ubrugte varer, inklusiv hvad der kan og ikke kan returneres, og til hvilken pris varen tages retur, hvis den er brugt. Beskrives returneringsfragt eksempelvis ikke, vil denne omkostning pålægges webshoppen\nAlt omkring købelovens rettigheder ved fejl og mangler inklusiv reklamationsret skal beskrives udførligt, så forbrugeren kender sine rettigheder\nFuld beskrivelse af hvordan og hvor, ved uenighed eller tvist, man kan klage og eventuelt anke en afgørelse\nForbrugeren skal fuldt informeres omkring, hvornår kunden indgår aftale om køb, samt hvordan betaling og forpligtelser defineres. Lovbemærkningen foreslår knap med ”Ordre med betalingsforpligtelse” som formulering\nFortrydelses- og returneringsretten udvides for e-handel. Webshoppens kunders fortrydelsesret samt returneringsrettigheder udvides væsentligt, blandt andet med følgende:\nFortrydelsesfristen i aftaler, hvor sælger glemmer at oplyse forbrugeren om fortrydelsesretten, bliver forlænget fra tre måneder til 12 måneder. Det vil sige, at sørger I ikke for at informere om samtlige rettigheder, forbrugeren har, sidder han med en 12 måneders fortrydelsesret\nWebshoppen bliver forpligtet til at tage brugte varer retur til gengæld for en kompensation, der svarer til værdiforringelsen i produktet. Det bør beskrives fuldt, hvordan en sådan eventuel reduktion udregnes, samt hvad der betragtes som ’ikke returnerbare varer’\nTilbagebetaling af returnerede varer skal ske senest 14 dage efter, at havet modtaget dokumentation for brugerens beslutning om fortrydelse samt varens returnering. Denne tilbagebetaling kan ske på grundlag af en postkvittering, uden at varen faktisk er nået tilbage. Det er forbrugerens pligt af informere om fortrydelsen. I den forbindelse er det webshoppens forpligtelse at sørge for, at der er en formular tilgængelig til information om fortrydelsen, men det er ikke forbrugerens forpligtelse at bruge denne\nSet herfra er det ikke enden på webshoppen, som nogle måske havde frygtet. Det kræver, at man sørger for at informere væsentligt bedre, samt at man beslutter, hvordan praksis skal være fremover for denne type ”udfordring”, og at det beskrives.